title: Katajanokka

text: Merikasarmia ympäröivän itäisen kärjen, nykyisen "uuden puolen", rakennuskanta muodostui jo 1920-luvulla monenlaisista varasto-, työpaja-sekä telakkatoimintaan liittyvistä rakennuksista. Alueen eteläisellä rannalla sijaitsi myös Aeron (nyk. Finnair) lentosatama, mistä käsin reittilentoliikennettä harjoitettiin vuodesta 1924 vuoteen 1936. Kun merivoimien varuskunta ja sotasatama olivat siirtyneet Upinniemeen ja Valmetin telakka muuttanut Vuosaareen, pääosa vanhoista varasto- ja teollisuusrakennuksista purettiin. Arkkitehtikolmikko Vilhelm Helander, Pekka Pakkala ja Mikael Sundmanin suunnittelema asemakaava vahvistettiin vuonna 1977 ja vuosina 1977–1986 alueelle nousi 21 uutta asuinkerrostaloa. Viimeiset vapaat tontit rakennettiin vuosina 2006–2009. Alueen kaavoituksessa pyrittiin takaisin umpikorttelimaiseen tiiviiseen kaupunkitilaan vastakohtana aiemmalle lähiörakentamiselle, mitä on pidetty käännekohtana suomalaisessa kaupunkisuunnittelussa. Lisäksi suunnitelmaa kiitettiin ympäröivän vanhan alueen rakennus- ja kulttuurihistoriallisten arvojen huomioonottamisesta. Aukiotilat pyrittiin mitoittamaan todellisen käyttäjämäärän mukaan sopivan kokoisiksi. Suunnittelunormien vuoksi rakennustehokkuus jäi kuitenkin vanhaa osaa alhaisemmaksi. Punatiiliset julkisivut määrättiin paikalla muurattaviksi, vaikka elettiin elementtirakentamisen kulta-aikaa. Suuri osa taloista kaavoitettiin vuokra- tai hitas-taloiksi, mistä syystä kustannustasosta piti tinkiä. Esimerkiksi pysäköinti piti järjestää maantasoisena. Viimeisimpinä 2007 valmistuneissa taloissa sen sijaan pysäköinti on maan alla.


title: Katajanokka

text: Katajanokalle oli tarkoitus rakentaa arkkitehtuurin ja muotoilun talo (Armi), jonka suunnittelusta järjestettiin arkkitehtikilpailu vuonna 2001. Rakennus olisi sijoittunut Enso Gutzeitin pääkonttorin viereen, Kanavaterminaalin paikalle. Hankkeelle ei saatu järjestettyä rahoitusta ja sen takana olleiden järjestöjen tiet erkanivat, joten hanke haudattiin lopulta vuonna 2006. Vuonna 2007 esiteltiin ajatus samalla paikalle rakennettavasta Alvar Aallon nimellä ja maineella ratsastavasta hotellista, jonka suunnittelijoiksi toivottiin sveitsiläisarkkitehteja Herzogia ja de Meuronia.


title: Katajanokka

text: Vuonna 2006 esiteltiin suunnitelma sillan rakentamiseksi Katajanokalta Laajasaloon. Silta olisi tullut raitiovaunujen ja kevyen liikenteen käyttöön. Myöhemmissä versioissa osa sillasta korvattiin tunnelilla ja vaihtoehtoiseksi reitiksi keksittiin Tervasaaren ja Sompasaaren kautta kulkeva linjaus. Silta päätettiin vuonna 2008 toteuttaa tätä reittiä.


title: Katajanokka

text: Helsingin hätäkeskukselle oli tarkoitus rakentaa tilat Katajanokalle (linkki). Myöhemmin tilojen vuokraa pidettiin liian kalliina, ja hätäkeskus päätettiin siirtää Keravalle. Luolille löydettiin kuitenkin uusi käyttäjä, jota ei kuitenkaan ole kerrottu julkisesti. Luolia louhittaessa räjäytykset aiheuttivat vaurioita muun muassa Luotsikadun varrella olevissa kiinteistöissä.


title: Katajanokka

text: Suomen jäänmurtajat ovat monitoimimurtajia lukuun ottamatta edelleen kesälevossa Katajanokan rannassa. Monitoimimurtajat tarvitsevat laituritilaa vain varusteiden asennukseen ja varastointiin. Tällaista palvelua niille tarjoaa Kotkan satama. Valmetin Katajanokan telakan toiminnan siirryttyä vähitellen Vuosaareen telakan entinen varustelulaituri vuokrattiin jäänmurtajien käyttöön 24. maaliskuuta 1975. Viimeinen telakalta vesille laskettu alus oli tuotesäiliöalus MT Tebostar 26. huhtikuuta 1974. Aiemminkin yksittäisiä jäänmurtajia oli kesäisin Katajanokan rannoilla. Jäänmurtajat olivat kesäisin hajallaan Helsingin satamissa ennen kuin ne saivat oman jäänmurtajasataman. Esimerkiksi kesällä 1971 jatkettiin vanhaa väliaikaista järjestelyä, jossa kaksi murtajaa oli Jätkäsaaressa, kolme Hietalahdessa ja kolme Valmetin telakan lähellä Katajanokalla. Murtajat kytkettiin kaupungin kaukolämpöverkkoon 10. joulukuuta 1979. Siihen saakka ne olivat tuottaneet itse tarvitsemansa lämmön ja lämpimän veden. Nykyiset jäänmurtajat ovat Kontio, Otso, Voima, Urho ja Sisu. Kesäaikaan laiturissa olevia jäänmurtajia on mahdollista vuokrata myös yksityistilaisuuksiin.


title: Katajanokka

text: Katajanokan eteläinen ranta rakennettiin 1800-luvun lopulla tavaraliikennesatamaksi, joka oli samalla osa Eteläsatamaa. Sinne johti Töölönlahden eteläpuolella sijainneelta ratapihalta alkanut, kaupungin rantoja kiertänyt Helsingin satamarata, joka valmistui 1894. Nykyisin satama on muutettu matkustajaliikennesatamaksi.


title: Katajanokka

text: Rautatieliikenne Eteläsatamaan ja Katajanokalle päättyi 30. huhtikuuta 1980. Tavarankuljetukseen käytetyn satamaradan liikenne väheni, kun Eteläsatama muuttui pääosin autolauttasatamaksi. Autolauttaliikenteen aloitti 9. heinäkuuta 1974 Tukholmaan lähtenyt M/S Viking 5. Sataman entisen ratapihan paikalla on nykyisin leveä puistokatu, Katajanokanlaituri, jonka varrella sijaitsevia vanhoja makasiinirakennuksia on muutettu muun muassa hotelleiksi ja kongressikeskuksiksi.


title: Katajanokka

text: Vuonna 1959 pystytettiin viimeiset Katajanokan 14 uudesta 3-jalkaisesta nosturista. Sen jälkeen Katajanokallakin pystyttiin parhaassa tapauksessa käyttämään kahta nosturia laivan jokaista luukkua kohden. Yksi uusista nostureista oli purkamassa S/S Nioben lastia, kun tavaravaunuletka törmäsi nosturin jalkaan paikassa, jossa nosturin ja rautatien kiskot kulkivat ristiin. Nosturi kaatui ja romuttui täysin, mutta onneksi nosturinkuljettaja selviytyi vammoitta. Katajanokan neljä viimeistä satamanosturia purettiin tammikuussa 1986.


title: Katajanokka

text: Katajanokan satama-alueen vartiointia tehostettiin 3. toukokuuta 1994 lähtien passintarkastuksen ja tullitoiminnan tehostamiseksi. Satama-alueella asioivilla tuli olla mukanaan valokuvallinen henkilökortti. Toukokuun alussa 1997 koko Eteläsataman porttivartiointi siirtyi vartiointiliikkeen hoidettavaksi.


title: Katajanokka

text: Satamatoimintaan liittyi aikoinaan myös lieveilmiöitä. Katajanokka oli 1800-luvulta 1900-luvun puoliväliin huonomaineista aluetta, jossa harjoitettiin viinan salakauppaa ja prostituutiota. Katajanokan Pohjoisrannan ilmettä määrittivät pitkään huolintaliikkeiden suuret makasiinit, jotka on uusittu muun muassa ravintoloiden ja kahviloiden käyttöön. Pohjoisrannalla oli aikoinaan myös jätelaituri, jossa käymälätuotteet lastattiin proomuihin, joilla ne vietiin maalle peltoja lannoittamaan. Tosin jätteiden kuljettajat kaatoivat välillä lastinsa suoraan mereenkin.


title: Katajanokka

text: Numeroinnit viittaavat Helsingin kaupungin kokousjärjestäjien virallisen sivuston kiertokäyntikartan kohdenumeroihin.


title: Oromë

text: Oromë on J. R. R. Tolkienin "Taru sormusten herrasta" -kirjan maailmaan pohjautuvissa teoksissa Vala. Hän oli yksi aratarista. Nimi merkitsee "Torviasoittava" tai "Torventoitotus". Hänet tunnettiin myös nimillä Altaron, Araw, Béma, Tauron, Valarien metsämies, Suuri Ratsastaja ja Metsien herra. Hän on Nessan veli ja Vánan aviomies.


title: Oromë

text: Puiden vuosien aikana, kun monet Valar olivat lähteneet kokonaan Keski-Maasta ja piiloutuneet Amaniin, Oromë metsästi yhä Keski-maan metsissä. Hänellä oli tehtävänään löytää Cuivienenistä heränneet haltiat ja nimetä heidät Eldareiksi. Hänellä oli suuri torvi (Valaróma) ja suuri ratsu (Nahar).


title: Oromë

text: Toisin kuin Tulkas, Oromë on kauhea vihassaan: hänen kasvonsa ovat tuikeat ja pelkoa herättävät hänen käydessään taisteluun pimeän mahteja vastaan.


title: Námo

text: Námo on Vala J.R.R. Tolkienin luomassa fantasiamaailmassa. Hän sai uuden nimensä (Mandos) kun hän loi Mandosin Huoneen, minne haltiat menevät jos he kuolevat. Hänen vaimonsa oli Vairë Kutoja, ja hän oli Lórienin ja Niennan veli Ilúvatarin mielessä.


title: Námo

text: Mandosia on kuvattu niin ettei hän koskaan unohda mitään. Hän oli se Vala joka kirosi Noldorin lähdön Amanista, ja esti heitä palaamasta. Mutta, vastoin kuin Morgothin, Mandoksen tuomiot eivät olleet julmia, mutteivät myöskään hänen omiaan.Ne ovat yksinkertaisesti Erun tahtoa joka ei puhu ellei Manwë itse sitä käske. Vain kerran Mandosia on säälittänyt - Tämä tapahtui kun Lúthien lauloi hänelle. Silloin, Vanhimman kuninkaan luvalla, Mandos vapautti Lúthienin sekä tämän rakastetun Berenin.


title: Lilongwe

text:
Lilongwe on Malawin pääkaupunki ja maan suurin kaupunki. Se on osa Lilongwen piirikuntaa ja sijaitsee maan lounaisosassa lähellä sekä Mosambikin että Sambian rajoja. Kaupunki perustettiin vuonna 1947 ja siitä tuli pääkaupunki vuonna 1975. Sitä ennen pääkaupunkina toimi maan nykyään kolmanneksi suurin kaupunki Zomba. Lilongwen asukasluku oli 674 400 vuonna 2008. Koko Lilongwen piirikunnan asukasluku oli tuolloin 1,9 miljoonaa. Maan tilastokeskuksen julkaisema väestöennuste vuodelle 2014 arvioi piirikunnan väkiluvun kohonneen 2,4 miljoonaan, josta pääkaupungin osuus olisi 978 780 asukasta.
Lilongwe sijaitsee Malawijärveltä länteen Lilongwejoen törmällä. Se on Malawin maataloustuotteiden keskeinen kauppapaikka. Kaupungissa on rautatie. Kansainvälinen lentoasema sijaitsee 19 kilometriä kaupungin keskustasta.


title: Lilongwe

text: Lilongwen kaupunkikuvaa koristavat monet vehreät puistokadut.


title: Lilongwe

text: Sadekausi on lokakuusta huhtikuuhun. Kuumin kuukausi on lokakuu, jolloin keskimääräinen maksimilämpötila on 30.


title: Topi Sorsakoski

text: Topi Sorsakoski, oikealta nimeltään Pekka Erkki Juhani Tammilehto () oli suomalainen laulaja, joka aloitti varsinaisesti uransa Agentsin kakkossolistina 1980-luvulla. Myöhemmin hän nousi yhtyeen ykkössolistiksi. Sorsakoski jätti Agentsin 1992 ja aloitti sen jälkeen soolouransa, jota oli jo käynnistellyt Agents-aikanaan.


title: Topi Sorsakoski

text: Sorsakoski aloitti uransa muun muassa Juice Leskisen kokoonpanoissa vaikuttaneen veljensä Antti Tammilehdon kanssa Kalle Kiwes Blues Bandissa. Yhtye sijoittui kolmanneksi rockin SM-kisoissa vuonna 1971. Tämän jälkeen Sorsakoski soitti The Boys -yhtyeessä kitaristina. Hän myös lauloi muutamalla kappaleella, jotka jäivät vähäiselle huomiolle. Tällöin hän käytti vielä esiintymisnimenään Pekka Tammilehtoa. Boys-yhtyeen keikkabussissa hän kertoi tarinoita kuvitteellisesta hanuristista nimeltä Topi Sorsakoski, ja vähitellen yhtyeen muut jäsenet alkoivat kutsua häntä Topi Sorsakoskeksi.


title: Topi Sorsakoski

text: Sorsakosken laulajan ura alkoi varsinaisesti 1980-luvulla hänen alkaessaan esiintyä Agentsin kakkossolistina, ykkössolistin ollessa Rauli Somerjoki. Hän tulkitsi esimerkiksi Olavi Virran kappaleita. Somerjoen ja Agentsin yhteistyön päättyessä Sorsakoskesta tuli Agentsin ainoa solisti.


title: Topi Sorsakoski

text: Topi Sorsakosken ja Agentsin musiikki, joka on yhdistelmä rokkia, rautalankaa ja Suomi-iskelmää, nautti suurta suosiota 1980-luvulla. Yhteistyö Agentsin kanssa päättyi 1992, syynä olivat muun muassa erimielisyydet keikkapalkkioiden jaosta. Sorsakoski oli esiintynyt Agentsin keikkojen ohessa myös sooloartistina ja julkaissut soololevyn 1991.


title: Topi Sorsakoski

text: Topi siirtyi soolouralle ja alkoi kiertää keikoilla Kulkukoirat-taustayhtyeen kanssa. Vuonna 2005 hän perusti levy-yhtiön FINPILE. Keväällä 2007 Sorsakoski palasi Agentsin miehistöön yhden levyn (Renegades) ja keikkakiertueen ajaksi. Sorsakoski lauloi metalliyhtye Viikatteen vuonna 2010 julkaistulla Hautajaissydän-kappaleella. Sorsakosken agenttina toimi pitkään Juhani Mansikkamäki.


title: Topi Sorsakoski

text: Vain kahta päivää ennen Sorsakosken kuolemaa tiedotettiin, että hänen seuraava albuminsa Tummansininen sävel julkaistaan 26. lokakuuta 2011. Levyn ensimmäinen julkaistu, saman niminen single oli Olavi Virran vuonna 1962 levyttämä käännöskappale laulusta Blue Melodie.


title: Topi Sorsakoski

text: Topi Sorsakoski oli suomalaisen tangolaulaja Tapio Tammilehdon poika. Myös Sorsakosken serkku Seppo Tammilehto on tunnettu suomalainen muusikko. Topi Sorsakosken äiti oli vuonna 2007 kuollut Maija Tammilehto.


title: Topi Sorsakoski

text: Maaliskuussa 2011 Sorsakoski joutui sairaalaan muun muassa hengitysongelmien vuoksi, mutta hänet kotiutettiin viikkoa myöhemmin. 3. huhtikuuta 2011 julkisuuteen kerrottiin hänen sairastavan keuhkosyöpää.


title: Topi Sorsakoski

text: Elokuun alussa 2011 kerrottiin Sorsakosken joutuneen jälleen sairaalahoitoon yllättäen heikentyneen terveydentilan vuoksi, mutta tilan ei mainittu olevan tuolloin erityisen vakava. Viimeisen viikkonsa hän vietti kotonaan Ähtärissä. Perjantain ja lauantain välisenä yönä hänen vointinsa heikkeni jälleen niin pahasti, että hänet vietiin sairaalahoitoon. Sorsakoski kuoli lauantaina 13. elokuuta 2011 iltapäivällä Seinäjoen keskussairaalassa. Julkisuudessa kerrottiin virheellisesti Sorsakosken lopettaneen hoidot.


title: Topi Sorsakoski

text: Sorsakosken hautajaiset olivat 27. elokuuta 2011 Ähtärissä. Hautajaisten jälkeiseen muistotilaisuuteen osallistui noin 160 henkeä.


title: Topi Sorsakoski

text: Sorsakoski oli naimisissa, ja hänellä oli yksi lapsi aiemmasta avoliitosta.


title: Epe Helenius

text: Kari ”Epe” Helenius (s. 25. marraskuuta 1950 Tampere) on vuonna 1977 perustetun Poko Rekords -levy-yhtiön toimitusjohtaja ja perustaja. Hän on koulutukseltaan yo-merkonomi ja on opiskellut taloustieteitä Tampereen yliopistossa.


title: Epe Helenius

text: Musiikki- ja äänilevyalalla Helenius on ollut vuodesta 1972, jolloin hän perusti Epe’s Music Shop -levykaupan. Kauppa on tunnettu ensimmäisenä suomalaisena pääasiassa rockia myyvänä levykauppana. Sen myynti perustui alusta lähtien pääosin postimyyntiin. Aluksi Helenius toimi isänsä Erkki Heleniuksen ison kangaspainoyrityksen osana, kunnes vuonna 1976 levykauppa yhtiöitettiin: Epe Helenius osti isältään ja muutamilta tämän ystäviltä Unitor Oy -nimisen osakeyhtiön, jolla ei ollut mitään toimintaa.


title: Epe Helenius

text: Myöhemmin Helenius päätti laajentaa Epe’siä ja vuonna 1988 perustettiin kolme suurta Mega Epe’s -levykauppaa. Samaan aikaan Epesillä oli myös pienempiä levykauppoja. Esimerkiksi Tampereella toimi parhaimmillaan samanaikaisesti kolme erillistä Epesin myymälää. 1990-luvun alussa koittanut lama kumminkin teki niiden pyörittämisestä vaikeaa ja Mega Epe’sit sulkivat ovensa vuonna 1993. Alkuperäisen Epe’s Music Shopin toiminta kuitenkin jatkui Tampereella Kyttälänkadulla. Tammikuussa 2014 uutisoitiin, että myös se lopettaa toimintansa. Epe’s jatkoi levyjen nettikauppaa, kunnes sekin loppui syyskuun lopussa vuonna 2014.


title: Epe Helenius

text: Vuonna 2001 Epe Helenius myi Poko Rekordsin monikansalliselle EMI-levy-yhtiölle, mutta jatkoi kuitenkin Pokon johtotehtävissä. Huhtikuussa 2009 Helenius perusti uuden levy-yhtiön Sound Of Finland, ja samalla hän jätti EMIn johtotehtävät ja ryhtyi konsultiksi. Syksyllä 2009 Helenius perusti jälleen levy-yhtiön, Ratas Music Groupin, yhdessä Gabi Hakasen kanssa.


title: Epe Helenius

text: Helenius on toimitusjohtajatehtäviensä ohella sanoittanut joskus joitakin humoristisia lauluja joita on joskus päätynyt joidenkin artistien laulamina myös singleille. Yksi on muun muassa vuonna 1984 julkaistu SM-liigajoukkue Tampereen Ilveksen kannatuslaulu jonka esitti Popedan Costello Hautamäki. Hän on myös toiminut levyarvostelijana Soundissa nimimerkillä Pertti Ström.


title: Epe Helenius

text: Epe palkittiin Pirkanmaan Vuoden Luova Yrittäjä palkinnolla 2009. Valinnan tekivät Luova Tampere ja Pirkanmaan Yrittäjien Luovien alojen toimikunta. Vuonna 2013 Suomen Kulttuurirahaston Pirkanmaan rahasto myönsi Epe Heleniukselle 10 000 euron tunnustuspalkinnon hänen merkittävästä vaikutuksestaan populaarimusiikin historiaan paikallisesti ja valtakunnallisesti sekä suomalaisen musiikkiviennin edistämisestä.


title: Irmo

text: Irmo on J. R. R. Tolkienin Taru sormusten herrasta -kirjan maailmaan pohjautuvissa teoksissa todellinen nimi valalle, jota useimmin kutsutaan Lórieniksi. Hän on Estën mies ja Námon (Mandos) ja Niennan veli.


title: Irmo

text: Irmo ja Námo ovat Fëanturi, Henkien mestarit. Irmo on nuorempi ja visioiden ja unien mestari. Hänen puutarhansa on Lórienissa, Valarien maassa. Siellä hän asuu Estë Hellän, haavojen parantajan kanssa. Se on kaunein paikka maailmassa ja täynnä henkiä. Kaikki jotka asuvat Valinorissa löytävät rentoutumisen sieltä, Irmon ja Estën lähteeltä.


title: Irmo

text: Fëanorin syntymän jälkeen, Míriel, hänen äitinsä, Finwën vaimo, riutui ja Manwë lähetti hänet Irmon luo.


title: Irmo

text: Irmo tarkoittaa Toivoa tai Toivojen Mestaria, hänelle annettiin myös nimi Unien Mestari.


title: Amenemhet II

text: Amenemhet II oli muinaista Egyptiä 12. dynastian aikaan vuosina 1929–1892 eaa. hallinnut faarao.


title: Amenemhet II

text: Manethon mukaan Amenemhet hallitsi 38 vuotta, mikä saattaa olla yliarvioitu, sillä Amenemhetin hallituskaudella rakennettiin hyvin vähän monumentteja. Torinon papyrus taas on vahingoittunut Amenemhetin kohdalta ja vahvistaa vain 10 ensimmäistä hallitusvuotta. Amenemhetin edeltäjän, Senusret I:n, pitkästä hallituskaudesta johtuen hän oli todennäköisesti jo vähintäänkin keski-ikäinen noustuaan valtaan. Amenemhet hallitsi kolme ensimmäistä vuottaan edeltäjänsä kanssahallitsijana, todennäköisesti johtuen Senusret I:n korkeasta iästä.


title: Amenemhet II

text: Amenemhetin isä oli hänen edeltäjänsä Senusret I, ja hänen äitinsä oli Kuningatar Nefru. Amenemhetin pojista tunnetaan vain yksi, Senusret II, josta tuli hänen seuraajansa. Tyttäristä tunnetaan ainakin Ita, Khenemet, Sithathor ja Mennebi. Amenemhetin kuningatarten nimistä on säilynyt vain yksi, Mereret, mutta ei tiedetä, ketkä lapsista olivat hänen synnyttämiään.


title: Amenemhet II

text: Amenemhetin ulkopolitiikka oli hyvin samankaltaista hänen edeltäjänsä hallintokauteen verrattuna. Hän piti yllä hyviä suhteita aasiaan (nyk. Lähi-itä) ja kävi runsaasti kauppaa sikäläisten kanssa. Erään Thotin temppelin raunioista, joka on ajoitettu Amenemhetin hallituskaudelle, on löytynyt esineitä, jotka on tuotu aina Mesopotamiasta ja Kreetalta asti. Useita tämän ajan egyptiläisiä esineitä, kuten patsaita ja amuletteja, on taas löydetty Palestiinasta ja sen ympäristöstä. Syyriasta on löydetty myös prinsessa Itaa kuvaava sfinksi, joka on todennäköisesti lähetetty sinne lahjana. Syyrialaisen Bybloksen sataman lähistöllä on syyrialaisten aatelisten kaiverruttamia hieroglyfi-tekstejä, jotka viittaavat Egyptiin ja egyptiläisiin jumaliin. Amenemhetin tiedetään myös lähettäneen Puntin maahan retkikunnan, jota johti virkamies nimeltä Khentikhetaywer.


title: Amenemhet II

text: Amenemhet ei hallituskaudellaan tehnyt suuria sotaretkiä, mutta beduiinien ryösteltyä karavaaneja hän hyökkäsi kahteen nimeämättömään kaupunkiin Siinailla. Amenemhet järjesti myös yhden sotaretken Nubiaan, mutta siitä ei ole säilynyt tarkempia tietoja.


title: Amenemhet II

text: Amenemhetin ei tiedetä rakentaneen juurikaan suuria monumentteja hallitusaikanaan. Ainoat tunnetut ovat pyloni Hermopoliksessa, Thotin temppelin perustukset sekä hänen pyramidinsa Dahshurissa. Hänen tiedetään kuitenkin raivanneen Faijumia ympäröivää suota viljelys- ja asutuskelpoiseksi maaksi.


title: Amenemhet II

text: Amenemhet rakennutti pyramidikompleksinsa Dahshuriin lähelle 4. dynastian faarao Sneferun taitettua ja punaista pyramidia, toisin kuin hänen isänsä ja isoisänsä, joiden pyramidit ovat el-Lishtissä. Paikanvalinnallaan Amenemhet halusi mahdollisesti yhdistää itsensä Sneferun dynastiaan. Pyramidikompleksin tyyli on myös poikkeuksellinen, sillä se noudattaa hyvin samanlaista kaavaa kuin 3. dynastian aikaiset haudat. Pyramidin nimi on ollut "Amenemhetistä pidetään hyvää huolta", mutta nykyään sitä kutsutaan valkoiseksi pyramidiksi, todennäköisesti johtuen pyramidin lähistöllä olevista valkeista kalkkikivikasoista, joita on syntynyt kun pyramidin ulkokuoresta on siirretty kiviainesta muuhun käyttöön. Kompleksiin kuuluva hautatemppeli on lähes täysin tuhoutunut.


title: Amenemhet II

text: Myös itse pyramidi on lähes tuhoutunut, mutta sen luota on löydetty, Amenemhetin tyttärille tarkoitetuista haudoista, erinomaisen hyvin säilyneitä ja taidokkaasti valmistettuja koruja, mm. sormuksia, rannekoruja, kaulakoruja ja diadeemejä. Pyramidikompleksista on löytynyt myös 13. dynastian kuningattarelle, Keminebulle, kuulunut hauta.


title: Tulkas

text: Tulkas oli J. R. R. Tolkienin Taru sormusten herrasta -kirjan maailmaan pohjautuvissa teoksissa "valar"ista sotaisin ja viimeinen heistä joka lähti Ardasta, tullakseen avuksi kun kuuli muiden sodasta Melkoria vastaan. Melkor hävisi ennen hänen tuloaan ja Ardan Kevät alkoi.


title: Tulkas

text: "Valar"in tehtyä ensimmäiset talonsa Almareniin, Tulkas nai Nessan suurissa häissä.


title: Tulkas

text: Tulkas on kuvattu loistavaksi painijaksi ja hyvin voimakkaaksi. Hän ei kanna aseita eikä käytä ratsua. Hän ei välitä menneestä eikä tulevasta, hän ei ole hyvä neuvottelija, mutta hän on hyvä ystävä. Tulkas on hidas suuttumaan, mutta myös hidas antamaan anteeksi - siksi hän on yksi niistä "valar"ista jotka vastustivat Melkorin vapauttamista.


title: Tulkas

text: Muista poiketen hän nauraa aina - niin kisoissa kuin taistelussakin; hän jopa nauroi päin kasvoja Melkorille vangitessaan tämän.


title: Tulkas

text: Tulkas oli myös innokas; ennen Haltioiden Heräämistä hän ehdotti sotaa Melkoria vastaan. Valinorin Pimeytymisen jälkeen hän hoputti Fëanoria tekemään päätöksensä Silmarillien suhteen.


title: Heureka

text: Heureka (, ”olen löytänyt”) tai eureka voi viitata seuraaviin:


title: Poko Rekords

text: Poko Rekords oli vuosina 1977–2009 toiminut tamperelainen levy-yhtiö, jonka perusti Epe Helenius. Vuodesta 2013 Poko Rekords on ollut Universal Music Finlandin levymerkki.


title: Poko Rekords

text: Alkuvuosina Poko keskittyi pääasiassa punk- ja rockabillymusiikkiin ja laajensi artistivalikoimaa myöhemmin rock- ja heavymusiikkiin. Poko Rekords julkaisi monien menestyneiden suomalaisten artistien ja yhtyeiden levyjä. Muun muassa Teddy & The Tigers, Eppu Normaali, Popeda, Tarharyhmä, Hassisen Kone, Sielun Veljet, J. Karjalainen, Kari Peitsamo Revival, Yö, Ismo Alanko, Petri Nygård, The 69 Eyes ja Diablo olivat Poko Rekordsilla.


title: Poko Rekords

text: Laajentaakseen valikoimaa Epe Helenius perusti Poko Internationalin 1980-luvun alussa, jolloin Poko pystyi aloittamaan ulkomaisten artistien levyjen jakelun Suomessa. Esimerkiksi Metallican kolme ensimmäistä levyä 1980-luvulla olivat Poko Internationalin jakelussa. Yhtiön alamerkkejä olivat muiden muassa Northern Swing, Gaga Goodies ja Seal on Velvet. Vuonna 2001 Epe Helenius myi Poko Rekordsin monikansalliselle EMI-levy-yhtiölle. Poko Rekordsin toiminta jatkui kuitenkin itsenäisenä yksikkönä ja yhtiöllä oli edelleen toimipaikka Tampereella. Keväällä 2009 Poko Rekords sulautettiin EMI Finlandiin. Epe Helenius perusti samaan aikaan uuden Sound Of Finland -yhtiön, jolle siirtyi osa Pokon nuoremmista artisteista ja suuri osa Poko Rekordsin henkilökunnasta. Tämän jälkeen Poko Rekordsiin ei enää otettu uusia artisteja. Vuodesta 2013 yhtiön katalogi on ollut Universal Music Finlandin omistuksessa.


title: Poko Rekords

text: Yhtiön 30-vuotissyntymäpäiviin mennessä Poko oli julkaissut noin yhteensä 300 artistin tekemänä 520 albumia ja 770 singleä. Pokon albumeista 90 on yltänyt kultalevyyn ja 43 ylittänyt platinalevyn rajan, joista osa triplaplatinaa. Menestynein julkaisu on ollut Eppu Normaalin kokoelma "Repullinen hittejä", jota on myyty yli 250 000 kappaletta.


title: Poko Rekords

text: Ensimmäinen Poko Rekords -single oli Microvox-studioilla lokakuussa 1977 äänitetty Teddy & The Tigersin "Dancing Shoes" (B-puolella "Balls" ja "Rock around with Ollie Vee"). Se ilmestyi joulukuussa 1977 ja nousi myyntilistoilla sijalle 16. Alkuvuodesta 1978 äänitettiin Pokon seuraavat singlet: Eppu Normaalin "Poliisi pamputtaa taas" / "Elviksen kuolema", Triesin "Thunderball" / "I Want Her", Kolla kestää -yhtyeen "Musti Sotakoira" / "Tähtien rauha", Jam Rock Bandin "Come on baby rock" / "Devil" ja Popedan "Hei mies" / "Mönkiäislaulu". Uuden yhtiön ensimmäiset albumijulkaisut olivat toukokuussa 1978 ilmestyneet Teddy & The Tigersin "Boppin'" ja Eppu Normaalin "Aknepop". Vaikka levy-yhtiön ensimmäinen albumikoodi olikin varattu Teddy & The Tigersille, julkaistiin Eppu Normaalin levy viikkoa tätä aiemmin. Epe Heleniuksen mukaan tämä johtui siitä, että Eppu Normaalin albumin myyntiodotusten katsottiin olevan vaatimattomammat ja sen ei haluttu jäävän toisen uutuusjulkaisun varjoon. Teddy & The Tigersin albumi menestyikin ilmestyessään selvästi paremmin. Vuosien myötä voimasuhteet kuitenkin muuttuivat ja tasaisen myynnin tuloksena Eppu Normaalin esikoisalbumille myönnettiin vuonna 1994 kultalevy myynnin ylitettyä 25 000 myydyn levyn rajan. Poko Rekordsin ensimmäinen julkaisu ulkomailla oli Rattus yhtyeen "Rajoitettu ydinsota" -EP, joka julkaistiin Brasiliassa 1983 Punk Rock Discos -levymerkin kautta.


title: Kaljuutti

text: Kaljuutti (galliot, kitsi) on 1600–1700-luvulla käytössä ollut purjealustyyppi, jonka nimitys tulee aluksen rungosta eikä takilasta, toisin kuin useimmilla laivatyypeillä. Kaljuutti on pienehkö, tasapohjainen, pyöreäperäinen rannikkopurjehtija, eikä sillä siis ole peräpeiliä. Alkuun kaljuutit oli varustettu alaslaskettavilla sivuköleillä. Myöhemmin kaljuutti rakennettiin perinteiselle kölille. Riippuen kaljuutin koosta ja takilasta sillä voi olla yhdestä kolmeen mastoa.


title: Kaljuutti

text: Suomessa kaljuuteiksi nimitettiin yleisesti peräkajuutalla ja peräpeilillä varustettuja laivoja.


title: Suomen presidentinvaali 2006

text: Suomen presidentinvaalissa 2006 Tarja Halonen valittiin toiselle kaudelle (2006–2012) Suomen presidentiksi. Vaali järjestettiin suorana kansanvaalina.


title: Suomen presidentinvaali 2006

text: Ensimmäinen kierroksen äänestyspäivä oli 15. tammikuuta. Ehdolla vaalien ensimmäisellä kierroksella oli yhteensä 6 miestä ja 2 naista. Kukaan ehdokkaista ei saanut yli 50 prosenttia äänistä, joten vaalissa järjestettiin toinen kierros, jolle pääsivät kaksi eniten ääniä saanutta, Halonen (46,3 %) ja Sauli Niinistö (24,1 %). Toisen kierroksen äänestyspäivä oli 29. tammikuuta. Halonen sai 51,8 prosenttia äänistä.


title: Suomen presidentinvaali 2006

text:
Suomen presidentinvaalin 18.–24. ja 29. tammikuuta 2006 tulokset
! colspan="2" rowspan="2" style="text-align:left;" | Ehdokas
! rowspan="2" colspan="2" style="text-align:left;" | Puolue
! colspan="2" | 1. kierros
! colspan="2" | 2. kierros
! width="75" | Ääniä
! width="30" | %
! width="75" | Ääniä
! width="30" | %
Lähde: Oikeusministeriö


title: Suomen presidentinvaali 2006

text: Vaalin suurimmat teemat olivat NATO-jäsenyys ja presidentin valtaoikeudet. Kun huomattavan osan suomalaisista todettiin pitävän tasavallan presidenttiä edelleen vahvana Suomen ulkopoliittisena johtajana, keskustelu alkoi sen jälkeen painottua Suomen liittoutumattomuuteen ja mahdollisiin liittoutumistarpeisiin.


title: Suomen presidentinvaali 2006

text: Vaalikampanjoiden alkuvaiheessa keskusteltiin enemmän presidentin valtaoikeuksista ja siitä, onko presidentti edelleen kiistattomasti Puolustusvoimien ylipäällikkö, joka vastaa sodasta ja rauhasta yhdessä eduskunnan kanssa, vai onko tämä tehtävä jäämässä Euroopan unionin integraation vuoksi enenevässä määrin hallitusta johtavalle pääministerille. Erityisesti Hautala ja Niinistö korostivat voimakkaasti sitä, että presidentin pitäisi johtaa arvovallalla, nostamalla rohkeasti keskustelunaiheeksi erilaisia kauaskantoisia aiheita muun muassa Suomen ja maailman tulevaisuuden ongelmista, esimerkiksi ilmastonmuutoksesta.


title: Suomen presidentinvaali 2006

text: Kun ilmeni yhä selvemmin, että suuri osa äänestäjistä pitää tasavallan presidentin tehtävänä ennen kaikkea ulkopolitiikkaa ja että ylipäällikön tehtävä pitää säilyttää, alkoi kampanjoissa painottua Suomen suhtautuminen Euroopan unionin taistelujoukkoihin ja niiden mahdolliseen käyttämiseen Nato Response Forcen tukena. Keskustelu ohjautui myös Suomen NATO-jäsenyyteen, jota vaalikeskusteluissa vastusti voimakkaimmin Soini ja kannatti voimakkaimmin Lax. Muut perustelivat epäröiviä ja jarruttavia mielipiteitään vedoten pääasiassa Suomen turvallisuuspoliittiseen selontekoon, eduskunnan ja kansan tahtoon sekä Yhdysvaltain vahvaan rooliin järjestössä.


title: Suomen presidentinvaali 2006

text: Vanhanen ja Halonen korostivat viimeisessä televisiotentissä sitä, ettei päätöstä NATO-jäsenyydestä tee presidentti, vaan eduskunta ja että hallitus noudattaa vuoden 2004 turvallisuuspoliittista selontekoa ja että liittoutumista käsitellään uudelleen vuoden 2008 turvallisuuspoliittisessa selonteossa.


title: Suomen presidentinvaali 2006

text: Niinistön mielestä NATO toisi turvallisuustakuun, joka Euroopan unionilta jäi Suomen osalta järjestämättä siksi, että perustuslakisopimus jäi kansanäänestyksillä hyväksymättä Ranskassa ja Alankomaissa ja prosessi pysähtyi. Niinistö ei presidenttinä vastustaisi lähenemistä eurooppalaisemman NATO:n suuntaan, mutta korosti, että päätöksen asiasta tekee eduskunta, koska se on kansallinen asia.


title: Suomen presidentinvaali 2006

text: Vaalituloksen selviämisen jälkeen Suomen mahdollisesta liittymisestä NATO:on Niinistö mainitsi lisäksi, että hän kannattaa aktiivista taloudellista ja muuta yhteistyötä myös Venäjän kanssa ja että Suomen pitää hoitaa suhteensa Venäjään Euroopan unioninkin kautta.


title: Suomen presidentinvaali 2006

text: Useissa kampanjoissa pyrittiin perinteisen varovaisiin kampanjoihin verrattuna suhteellisen suureen räväkkyyteen ja yllättävyyteen.


title: Suomen presidentinvaali 2006

text: Kristillisdemokraattien kansanedustaja Bjarne Kallis korosti kristillisten arvojen merkitystä Pohjoismaisen hyvinvoinnin pohjana. Kallis oli liikkeellä alle 100 000 euron budjetilla.


title: Suomen presidentinvaali 2006

text: Toisella kierroksella Kallis sanoi äänestävänsä Niinistöä.


title: Suomen presidentinvaali 2006

text: Kansallisen Kokoomuksen Sauli Niinistö julistautui vaalimainoksissaan keskiviikkona 26. lokakuuta 2005 työväen presidentiksi näkyvällä mainosiskulla lehdissä ja televisiomainoksella. Niinistö korosti vastakkainasettelun olevan ohi työelämässä ja Suomen olevan suomalaisten yhteinen yritys. Niinistö on toiminut Euroopan investointipankin varapääjohtajana.


title: Suomen presidentinvaali 2006

text: Niinistö korosti kampanjassaan myös turvallisuuden merkitystä, mutta ilmoitti parhaiten suomalaisille sopivan eurooppalaisen turvallisuuden, jonka eteen ei ole tehty tarpeeksi töitä. Niinistön mukaan ilmastonmuutos on maailman riskienhallinnan tärkein kysymys ja sanoo suomalaisella ympäristöteknologialla olevan paljon annettavaa.


title: Suomen presidentinvaali 2006

text: Niinistön kirjoittama kirja "Viiden vuoden yksinäisyys" julkaistiin ennen vaalikampanjan alkua. Kyseinen teos tarkastelee Suomen poliittista historiaa muutamia vuosia presidentinvaaleista taaksepäin, mutta se ei ollut varsinainen vaalikirja. Niinistön vaalibudjetti oli 1,3 miljoonaa euroa, josta pääosa oli ylimääräistä presidentinvaaleihin myönnettyä puoluetukea.


title: Suomen presidentinvaali 2006

text: Niinistö sai Keskustan Matti Vanhasen kampanjakoneistolta tukea toista kierrosta varten ja Vanhanen itsekin ilmoitti äänestävänsä Niinistöä.


title: Suomen presidentinvaali 2006

text: Perussuomalaisten kansanedustaja ja puheenjohtaja Timo Soinin tärkeimpiä vaaliteemoja olivat EU-vastaisuus ja Suomen itsenäisyys. Hän vaati kansanäänestystä Euroopan unionin jäsenyydestä ja eroa siitä kansanäänestyksen tuloksen perusteella. Timo Soini vastusti selkeästi myös Suomen Nato-jäsenyyttä ja pakkoruotsia.


title: Suomen presidentinvaali 2006

text: Soini on sanonut Arto Lahden tapaan, että Suomi tarvitsee perustuslakituomioistuimen. Soinin vaalikampanjaan kuluu rahaa alle 100 000 euroa, mistä 40 000 euroa suoraa parlamentaarista tukea. Yleisradion haastattelussa Soini mainitsi tavoitteekseen 8 prosentin kannatuksen, millä puoluetta vietäisiin eteenpäin. Soinilla oli kannatusta EU:n vastustajien lisäksi myös maataloustuloratkaisuihin pettyneissä maanviljelijöissä.


title: Suomen presidentinvaali 2006

text: Soini ei testamentannut äänestäjiensä ääniä toiselle kierrokselle.


title: Suomen presidentinvaali 2006

text: Vihreän Liiton kansanedustaja Heidi Hautala ilmoitti kampanjassaan tahtovansa "kansalaisten puolustusvoimaksi". Hän kritisoi myös presidentin valtaoikeuksia ja halusi vähentää niitä parlamentarismin hyväksi. Hautalan kampanjabudjetti oli 180 000 euroa. Hautala oli ehdokkaana presidentinvaaleissa jo vuonna 2000.


title: Suomen presidentinvaali 2006

text: Hautala ei testamentannut äänestäjiensä ääniä toiselle kierrokselle.


title: Suomen presidentinvaali 2006

text: Ruotsalaisen Kansanpuolueen europarlamentaarikko Henrik Lax nosti teemoikseen suvaitsevaisuuden, rauhan edistämisen, pohjoismaisten siteiden vahvistamisen, EU:n vahvistamisen ja liittymisen NATO:on.


title: Suomen presidentinvaali 2006

text: Puolueen puheenjohtaja ja ympäristöministeri Jan-Erik Enestam tuki Laxia, vaikka hän itse ministerinä kannattaa eduskunnan hyväksymää turvallisuuspoliittista selontekoa toistaiseksi jatkuvasta sotilaallisesta liittoutumattomuudesta. Laxin kampanjabudjetti oli noin 200 000 euroa.


title: Suomen presidentinvaali 2006

text: Lax sanoi äänestävänsä toisella kierroksella Niinistöä. Presidentinvaalissa vuonna 1994 monet keskustalaiset ryhtyivät tukemaan RKP:n Elisabeth Rehniä SDP:n Martti Ahtisaaren ollessa toisena ehdokkaana. Vastaavasti vuonna 2000 monet RKP:n tunnetut henkilöt tukivat Keskustan Esko Ahoa presidentiksi toisen ehdokkaan ollessa SDP:n Tarja Halonen.


title: Suomen presidentinvaali 2006

text: Kuitenkin esimerkiksi RKP:n pitkän linjan kansanedustaja Eva Biaudet ilmoitti tukevansa toisella kierroksella Halosta. 20. tammikuuta Biaudet sanoi Hufvudstadsbladetissa, että "elämänkatsomukselliset ja inhimilliset kysymykset ratkaisevat, ja silloin valinta on Tarja Halonen”. Näin ollen RKP oli puolueena jakautunut näissä vaaleissa.


title: Suomen presidentinvaali 2006

text: Suomen Keskustan puheenjohtajan ja pääministeri Matti Vanhasen kampanjasisältö julkistettiin lauantaina 29. lokakuuta 2005. Kampanjan otsikkona oli "Vihreä tuuli".


title: Suomen presidentinvaali 2006

text: Vanhasta henkilönä yritti tehdä tunnetuksi Timo Laaninen, joka poliittisena toimittajana kirjoitti Vanhasesta kirjan "Se on ihan Matti". Vanhanen kirjoitti myös virallisen vaalikirjan "Vaikeita valintoja". Vanhasen vaalibudjetti oli ehdokkaista suurin, noin 1,5 miljoonaa euroa, josta pääosa oli ylimääräistä presidentinvaaleihin myönnettyä puoluetukea.


title: Suomen presidentinvaali 2006

text: Vanhanen ilmoitti itse äänestävänsä toisella kierroksella Sauli Niinistöä. Myös Vanhasen kampanjakoneisto ryhtyi tukemaan Niinistöä Kansallisen Kokoomuksen ja Keskustan vuosi sitten sopimalla tavalla. Vanhanen itse ei osallistunut kampanjatyöhön muulla tavalla kuin ilmoittamalla äänestävänsä Niinistöä.


title: Suomen presidentinvaali 2006

text: Professori Arto Lahden asetti ehdokkaaksi valitsijayhdistys, joka keräsi yli 20 000 kannatuskorttia 22. marraskuuta 2005 mennessä. Sitoutumaton Lahti nosti vaaliteemoikseen pienten ja keskisuurten yritysten toimintaedellytysten parantamisen, vahvan moraalin tuomisen politiikkaan, Karjalan palauttamisen ja muut Suomen historian kipupisteiksi sanomansa aiheet kuten sotasyyllisten ja asekätkijöiden tuomiot, ylivelkaantuneiden aseman korjaamisen, lasten, perheiden, naisten ja miesten oikeuksien turvaamisen sekä avoimen keskustelun Suomen sotilaallisesta liittoutumisesta.


title: Suomen presidentinvaali 2006

text: Lahti kampanjoi Ukrainan oranssin vallankumouksen värillä, mutta hänen tavaramerkikseen muodostui kuitenkin TV-väittelyissä hänen paidankauluksissaan käyttämänsä klassiset rusetit. Koska Lahti ei saanut taustapuolueen puuttumisen vuoksi valtiollista puoluetukea, hän joutui keräämään noin 10 000 euron kampanjarahat itse.


title: Suomen presidentinvaali 2006

text: Lahden mukaan hänet hiljennettiin useissa vaalitenteissä ja -paneeleissa sekä koneellisesti että suullisesti, minkä vuoksi hän vaati television vaalitentteihin ulkomaalaisia vaalitarkkailijoita. Ensimmäisen vaalikierroksen jälkeen Lahti kertoi jatkavansa todennäköisesti politiikassa, ja vaalien toisella kierroksella hän liittyi tukemaan Niinistön kampanjaa.


title: Suomen presidentinvaali 2006

text: SDP:n presidenttiehdokas ja istuva presidentti Tarja Halonen lähti vaalitaistoon sloganilla "Tasavallan presidentti". Kampanjassa pyrittiin korostamaan Halosen tavallisuusimagoa ja sitä, että jatketaan vanhaan tapaan. Halonen penäsi "kuluttajansuojaa" kaikkiin vaalilupauksiin. Syksyllä 2005 ilmestyi Hannu Lehtilän kirja "Tarja Halonen – yksi meistä", joka Lehtilän mukaan ei ollut vaalikirja.


title: Suomen presidentinvaali 2006

text: SDP:n kampanjatoimistosta ehdittiin ilmoittaa, että valtion varojen säästämiseksi kannattaisi äänestää Halosta suoraan ensimmäisellä eikä vasta toisella kierroksella, koska toisen kierroksen järjestäminen maksaa valtiolle noin 7 miljoonaa euroa. Halonen sai humoristista tukea kampanjaansa myös yhdysvaltalaiselta talk-show-isännältä Conan O'Brienilta. Halosen vaalibudjetti oli noin 1,3 miljoonaa, josta pääosa oli ylimääräistä presidentinvaaleihin myönnettyä puoluetukea.


title: Suomen presidentinvaali 2006

text: Halonen sai eniten ääniä presidentinvaalin ensimmäisellä kierroksella ja meni Niinistön kanssa toiselle kierrokselle. Halonen ei muodollisesti ollut Vasemmistoliiton ehdokas, mutta puolue sopi tukevansa hänen uudelleenvalintaansa.


title: Suomen presidentinvaali 2006

text: Vasemmistolainen Ilkka Tillanen yritti ehdokkaaksi valitsijayhdistys "Utopia 2006":n avulla, mutta kannattajakortteja kerättiin tukijoukon mukaan vain 15 440, eikä hän siis voinut osallistua itse vaaliin, koska kortteja olisi tarvittu vähintään 20 000. Tillanen kannattajineen katsoi, että Vasemmistoliiton mentyä käytännössä suoraan Halosen taakse vaaleista puuttui aidosti vasemmistolainen vaihtoehto. Tillanen kertoi jälkeenpäin, ettei hän aktiivisesti pyrkinytkään presidentiksi, vaan vain ehdokkaaksi voidakseen ottaa julkisesti kantaa.


title: Suomen presidentinvaali 2006

text: RKP:n presidenttiehdokkaasta käytiin aikoinaan jäsenäänestys, jossa Lax voitti Eva Biaudet'n.


title: Suomen presidentinvaali 2006

text: Tony Halme julisti aikoinaan alkavansa Perussuomalaisten presidenttiehdokkaaksi, mutta puolueen ehdokkaaksi valittiin Timo Soini.


title: Suomen presidentinvaali 2006

text: Suomen Keskusta ja Kansallinen Kokoomus sopivat vuonna 2005, että ensimmäisellä kierroksella hävinneen puolueen kampanjakoneisto siirtyy toiselle kierrokselle selviytyneen ehdokkaan taakse.


title: Suomen presidentinvaali 2006

text: Keskustan puheenjohtaja ja pääministeri Matti Vanhanen lupasikin heti vaalituloksen selvittyä kampanjatukea Sauli Niinistölle. Myös Kokoomuksen puheenjohtaja Jyrki Katainen korosti vaalivalvojaisissa yhteistyötä Keskustan kanssa.


title: Suomen presidentinvaali 2006

text: Keskustan puoluesihteeri Eero Lankia ilmoitti vaalipäivää seuraavassa televisiohaastattelussa, jossa myös Jyrki Katainen oli läsnä, että keskustalaiset voisivat toivoa Sauli Niinistöltä tarkennuksia liittoutumattomuuteen. Niinistö oli ilmoittanut viimeisessä ensimmäisen kierroksen televisiotentissä yhtyvänsä vaatimukseen siitä, että NATO-jäsenyydestä järjestettäisin neuvoa-antava kansanäänestys. Lisäksi Lankian mielestä monet keskustalaiset vierastavat sanaa "porvari" (niin sanottu porvariyhteistyö), koska he tuntevat olevansa useissa tapauksissa keski- tai pienituloista tavallista väkeä, vaikkakaan eivät ole sosialisteja.


title: Suomen presidentinvaali 2006

text: SDP:n johtama kampanja keskittyy maaseudun naisiin, joiden uskotaan ajattelevan niin, että sukupuolella on suuri merkitys presidenttiä valittaessa. Halosen toisen kierroksen kampanja alkoi Vanhasen kotikunnasta Nurmijärveltä.


title: Suomen presidentinvaali 2006

text: SDP:n puheenjohtaja Eero Heinäluoma kommentoi puolueen historian parasta tulosta presidentinvaalien ensimmäisellä kierroksella korostaen, että tärkeintä on se, että Suomen Keskustan hermo pitää tarkoittaen sitä, ettei presidentinvaali vaikuta Suomen nykyiseen eikä tulevaan hallituspolitiikkaan.


title: Suomen presidentinvaali 2006

text: Ulkoasiainministeri Erkki Tuomioja houkutteli keskustalaisia verkkosivuillaan seuraavasti: "Jos vastakkainasettelujen aika kuulemma on ohi, niin sen kanssa ei kovin hyvin istu nyt arvoonnostettu porvarillinen yhteistyö." Toisaalta vastaavaa kritiikkiä on esitetty myös SDP:n ja Vasemmistoliiton yhteistyöstä.


title: Suomen presidentinvaali 2006

text: Verkkoympäristössä ja tekstiviesteinä levisi siteeraus "Karjala"-lehdessä julkaistuksi väitetystä vappupuheessa, jossa Halonen olisi muka esittänyt vappuna 1976 Suomen liittämistä Neuvostoliittoon. ProKarelia korjasi tiedottamansa virheeksi. Iltapäivälehdet osoittivat pian väitteen perättömäksi. Halonen itse totesi: "Jos 1970-luvulla sosiaalidemokraattinen SAK:n lakimies olisi pitänyt sellaisen vappupuheen, niin se työsuhde olisi jäänyt aika lyhyeksi."


title: Suomen presidentinvaali 2006

text: Viikolla kolme kierteli tekstiviestejä, joiden mukaan Patmos Lähetyssäätiön Leo Meller oli saanut haltuunsa asiakirjan, jonka mukaan Halonen oli EU:ssa allekirjoittanut Jerusalemin itäpuolen palestiinalaisille luovuttavan sopimuksen. Meller kiisti väitteen todenperäisyyden.


title: Suomen presidentinvaali 2006

text: Ensimmäisellä kierroksella pudonneista ehdokkaista Heidi Hautala ja Timo Soini sanoivat, etteivät aio "testamentata" ääniään kenellekään.


title: Suomen presidentinvaali 2006

text: Vanhanen ja Bjarne Kallis ilmoittivat äänestävänsä Niinistöä. Myös Henrik Lax ilmoitti suoraan äänestävänsä porvarillista ehdokasta eli Niinistöä. Lisäksi Arto Lahti antoi täyden tukensa toisella kierroksella Niinistölle.


title: Suomen presidentinvaali 2006

text: Pudonneista ehdokkaista kukaan ei sanonut tukevansa Halosen uudelleenvalintaa.


title: Suomen presidentinvaali 2006

text: Prosenttiosuuksien summat voivat ylittää 100 pyöristysten vuoksi.


title: Suomen presidentinvaali 2006

text: Mielipidetiedustelujen mukaan Tarja Halonen johti pitkään presidentinvaalikamppailua. Kuitenkin vaalin lähestyessä Halosen suosio näytti jatkuvasti vähentyvän. Toisaalta MTV3:n tutkimus, joka tehtiin kolmen eri viikon aikana, ei näyttänyt Halosen kannatuksen muuttuneen koko tänä aikana.


title: Suomen presidentinvaali 2006

text: Mittausten valossa olisi ollut mahdollista, että Halonen olisi saanut ensimmäisellä kierroksella yli puolet äänistä. Joulukuisten mittausten mukaan hän olisi myös voittanut toisella kierroksella kumman tahansa silloisista potentiaalisista vastaehdokkaistaan, Matti Vanhasen tai Sauli Niinistön, noin 65 prosentin ääniosuudella vastustajan 35 prosenttia vastaan.


title: Suomen presidentinvaali 2006

text: Presidentinvaalin ensimmäisen kierroksen ennakkoäänestys suoritettiin 4.-10. tammikuuta. Ennakkoäänestyksen tulokset julkistettiin vaalipäivän iltana heti vaalihuoneistojen sulkeuduttua, jolloin saatiin tietää myös lopullinen ensimmäisen kierroksen äänestysprosentti. Ennakkoon äänensä antoi 30,7 prosenttia äänioikeutetuista, mikä on noin 3 prosenttiyksikköä vähemmän kuin vuoden 2000 vaalien vastaavassa vaiheessa.


title: Suomen presidentinvaali 2006

text: Ahkerimmin äänestettiin Lapin ja Satakunnan vaalipiirien alueella, laiskimmin taas Helsingissä ja Uudellamaalla. Sukupuolten välinen ero äänestysaktiivisuudessa on aiempiin vaaleihin verrattuna jälleen kasvanut: naisista äänensä ennakkoon antoi yli 34 prosenttia, miehistä 27 prosenttia. Lisäksi iäkkäät ja eläkeläiset ennakkoäänestivät paljon vilkkaammin kuin nuoret.


title: Suomen presidentinvaali 2006

text: Äänestysvilkkauden vaikutuksista tuloksiin spekuloitiin. Maan keskiarvoa aktiivisemmat alueet, edellisten lisäksi Itä-Suomi, ovat yleensä Keskustapuolueen ja vasemmiston tukialueita, kun taas vähemmän äänestäneissä etelässä ja suurissa kaupungeissa Kokoomus on tavallisesti voimakkaimmillaan, mutta Keskusta pikkutekijä. Tilanteen arveltiin suosivan tällaisenaan joko Halosta, Vanhasta tai kenties molempia, mutta haittaavan Niinistöä. Tätä veikkausta tuki myös nuorten tavallistakin alhaisempi äänestysalttius.


title: Suomen presidentinvaali 2006

text: Johtopäätökset äänestysvilkkauden vaikutuksesta osoittautuivat ensimmäisen kierroksen vaalipäivänä loppujen lopuksi hyvin epäluotettaviksi, koska kantaansa vaalipäivään asti harkinneet aiheuttivat merkittäviä muutoksia Niinistön eduksi ja Haloselle epäedullisesti.


title: Ramses

text: Ramses tarkoittaa seuraavia henkilöitä ja asioita:


title: Timo Rautiainen

text: Timo Rautiainen -nimisiä henkilöitä:


title: Damon Hill

text: Damon Graham Devereux Hill (s. 17. syyskuuta 1960 Hampstead, Englanti, Iso-Britannia) on englantilainen Formula 1 -kuljettaja ja lajin maailmanmestari. Hän kilpaili Formula 1 -sarjassa 1992–1999.


title: Damon Hill

text: Hill oli yli 30-vuotias debytoidessaan F1-sarjassa. Hän aloitti Williams-tallin kilpakuskina ajettuaan sitä ennen pari vuotta tallin testikuskina. Kaudella hän taisteli sarjan maailmanmestaruudesta viimeiseen kilpailuun asti ja sijoittui MM-sarjan toiseksi myös . Molemmilla kerroilla mestaruuden voitti Michael Schumacher. Kaudella Hill voitti maailmanmestaruuden, mutta joutui mestaruuskautensa jälkeen yllättäen jättämään Williams-tallin. Hän siirtyi sarjan häntäpäähän kuuluneeseen Arrows-talliin. Hill lopetti uransa kaudella Jordan-tallissa.


title: Damon Hill

text: Hänen isänsä Graham Hill oli kaksinkertainen F1-maailmanmestari.


title: Damon Hill

text: Damon Graham Devereux Hill syntyi 17. syyskuuta vuonna 1960 Englannin Hampsteadissa. Hänen isänsä oli F1-maailmanmestari Graham Hill ja äiti Bette Hill. Damon pääsi isänsä kautta tutustumaan jo lapsena F1-kuljettajiin, mutta piti heidän ammattiaan tylsänä. Hän oli kiinnostuneempi moottoripyöristä.


title: Damon Hill

text: Damon oli 15-vuotias, kun hänen isänsä Graham kuoli 46-vuotiaana pienkoneen maahansyöksyssä marraskuussa 1976. Perhe ajautui tämän jälkeen talousvaikeuksiin, ja Hillien elintaso laski. Damon Hill joutui kustantamaan itse omat opiskelunsa työskentelemällä moottoripyörälähettinä. Moottoriurheilun hän aloitti isänsä tavoin yli 20-vuotiaana, kun hän 1981 alkoi osallistua moottoripyöräkilpailuihin. Hill vaihtoi kaksipyöräiset nelipyöräisiin, koska hänen äitinsä piti niitä turvallisempina. Vuonna 1985 hän siirtyi Formula Ford -sarjaan kerättyään siihen tarvittavan rahoituksen.


title: Damon Hill

text: Formula Fordeista Hill eteni Formula 3 -sarjaan, jossa hän voitti kolmen vuoden aikana kolme kilpailua. Hill jatkoi Formula 3000 -sarjaan, jossa hän ei kyennyt seuraavien kolmen vuoden aikana osakilpailuvoittoihin.


title: Damon Hill

text: Vaikka Hillin ajotaitoja ei arvostettu kovin korkealle, hänen työmoraalinsa teki vaikutuksen Formula 1 -sarjassa kilpailevan Williams-tallin omistajaan Frank Williamsiin, joka palkkasi hänet testikuljettaksi vuonna 1991.


title: Damon Hill

text: Damon Hill pääsi 31-vuotiaana ajamaan uransa ensimmäisen Formula 1 -kilpailun Britannian GP:ssä kaudella jo takapään talliksi ajautuneen Brabhamin autolla. Hän sijoittui kilpailussa viimeiseksi ja hävisi voittaneelle kuljettajalle neljä kierrosta. Kauden aikana Hill osallistui karsintoihin kahdeksan kertaa ja selviytyi niiden kautta GP-viikonloppuun kahdesti. Hill sijoittui Britannian osakilpailussa 16:nneksi ja Unkarin osakilpailussa 11:ksi.


title: Damon Hill

text: Samaan aikaan Hillin toinen työ Williamsin testikuljettajana tuotti tulosta, kun Williams-kuljettaja Nigel Mansell voitti ylivoimaisesti kauden maailmanmestaruuden.


title: Damon Hill

text: Testikuljettajana ajaneen Hillin tie Williamsin kilpakuljettajaksi aukeni, kun hallitseva maailmanmestari Mansell riitautui Williamsin kanssa ja lähti tallista. Hillin valintaa kilpakuljettaksi pidettiin tilastojen valossa yllättävänä.


title: Damon Hill

text: 33-vuotias Hill voitti kaudella Unkarin, Belgian ja Italian osakilpailut. Hän sijoittui mestaruuden voittaneen tallitoverinsa Alain Prostin ja McLaren-kuljettaja Ayrton Sennan jälkeen MM-sarjan kolmanneksi.


title: Damon Hill

text: Hillin kilpailunumero kausilla 1993 ja 1994 oli nolla. Koska vain hallitsevalla maailmanmestarilla on oikeus käyttää autossaan numeroa 1, Williams-autojen numerot olivat kaudella 1993 nolla ja kaksi, sillä hallitseva mestari Mansell ajoi kaudella 1993 CART-sarjassa. Hillin auton numero oli nolla myös kaudella , koska Prost lopetti uransa maailmanmestaruuteensa.


title: Damon Hill

text: Kaudeksi Hill sai aluksi tallikaverikseen kolminkertaisen F1-mestarin Ayrton Sennan. Kausi alkoi kuitenkin traagisesti, kun Senna kuoli kauden kolmannessa kilpailussa San Marinossa ajettuaan ulos Tamburello-mutkasta. Onnettomuuden vuoksi alun perin kakkoskuljettajaksi palkattu Hill nousi tallin johtohahmoksi. Sennan korvasi testikuljettaja David Coulthard, jonka puolestaan korvasi neljässä kilpailussa Nigel Mansell.


title: Damon Hill

text: Kauden aikana Hill taisteli maailmanmestaruudesta Benetton-tallin Michael Schumacherin kanssa. Alkukaudesta Schumacherin ottaessa voittoja Williamsilla oli paljon ongelmia autojen pidon kanssa, mutta myöhemmin Schumacherin saatua rangaistuksia erinäisistä sääntörikkomuksista Hill onnistui nousemaan MM-taisteluun mukaan. Schumacher vähätteli Hillia sanomalla, ettei pitänyt häntä maailmanluokan kuljettajana. Kauden toiseksi viimeisessä kilpailussa sateisessa Japanissa Hill onnistui ohittamaan kilpailua johtaneen Schumacherin ja ajamaan voittoon.


title: Damon Hill

text: Englantilaisella oli mahdollisuus mestaruuteen vielä kauden päätöskisassa Australiassa. Mestaruustaisto ratkesi pisteellä Schumacherin hyväksi, kun Schumacher ja Hill joutuivat molemmat keskeyttämään törmättyään toisiinsa. Kilpailun jälkeen Schumacheria syytettiin tahallisesta kolaroinnista, mutta tutkittuaan tapausta FIA tulkitsi kolarin normaaliksi kilpailutilanteeksi. Williams ei protestoinut päätöstä. On myös esitetty, että Hill olisi voinut välttää törmäyksen. Hill ei ottanut tapahtumien jälkeen kantaa kolariin, mutta on myöhemmin sanonut, ettei jälkiviisaana olisi lähtenyt yrittämään ohitusta nähtyään hitaamman Schumacherin edessään. Hill ei ollut nähnyt, että Schumacher oli ennen törmäystä käynyt radan ulkopuolella ja mahdollisesti rikkonut autostaan jotain. Hillin mukaan on selvää, että Schumacher tiesi autonsa hajonneen.


title: Damon Hill

text: Kauden jälkeen Hill valittiin BBC:n vuoden urheilupersoonaksi.


title: Damon Hill

text: Kaudella Hill johti kauden avauskilpailua Brasiliassa lähdettyään paalulta, mutta joutui keskeyttämään jousituksen hajottua. Schumacher voitti kilpailun. Hill voitti seuraavat kaksi osakilpailua, mutta Schumacher vastasi voittamalla Espanjassa ja Monacossa. Espanjassa Hill olisi sijoittunut toiseksi ilman hydrauliikkaongelmia, jotka pudottivat hänet neljänneksi. Monacossa Hill aloitti paalulta, mutta Schumacher voitti kilpailun paremman varikkotaktiikan avulla.


title: Damon Hill

text: Britannian GP:ssä Hill ja Schumacher törmäsivät jälleen toisiinsa. Hill yritti ohittaa Schumacherin jarruttamalla myöhään, mikä johti yhteentörmäykseen, jonka vuoksi molemmat joutuivat keskeyttämään. Seuraavassa osakilpailussa Saksassa Hill lähti paalupaikalta, mutta menetti autonsa hallinnan kilpailun toisella kierroksella ja keskeytti ulosajoon. Unkarin kilpailu eteni jo paljon paremmin: Hill ajoi paalupaikan, kilpailun nopeimman kierroksen ja voiton, kun Schumacher joutui keskeyttämään.


title: Damon Hill

text: Belgiassa Hill ja Schumacher taistelivat jälleen voitosta. Sen vei Schumacher, joka onnistui estämään Hillin ohitusyritykset märällä radalla. Italiassa Hill ajoi Schumacherin perään ja molemmat joutuivat keskeyttämään. Euroopan GP:ssä Hill keskeytti ulosajoon Schumacherin ajaessa voittoon. Schumacher varmisti mestaruuden kauden kolmanneksi viimeisessä kilpailussa Tyynenmeren GP:ssä. Hill voitti kauden päätöskilpailun Australiassa.


title: Damon Hill

text: Hill keräsi kauden aikana 69 pistettä ja neljä voittoa Schumacherin 102 pistettä ja yhdeksää voittoa vastaan. Hill sai ajosuorituksistaan runsaasti kritiikkiä. Williams-tallin sisällä uskottiin, että kuljettajan olisi pitänyt pystyä parempaan, koska Williamsilla oli sarjan paras auto. Myös Schumacher vähätteli Hilliä kutsuen häntä ”kakkosluokan kuskiksi”. Myöhemmin Hill arvosteli Williamsia siitä, ettei se suostunut komentamaan tallitoveri David Coulthardia tallimääräyksillä.


title: Damon Hill

text: Kaudella Hill taisteli maailmanmestaruudesta omaa tallitoveriaan, tulokaskuljettaja Jacques Villeneuvea vastaan. Hill voitti neljä kilpailua kauden viidestä ensimmäisestä. Hän joutui keskeyttämään Monacon GP:ssa, jossa maaliin ajoi vain kolme autoa. Hill keskeytti myös sateisessa Espanjan GP:ssä, jonka voitti Schumacher. Hän voitti seuraavat kaksi kilpailua kolmesta ja johti MM-sarjaa, kun Saksan GP:n aikana uutisoitiin, että Hill saisi potkut Williamsilta kauden päätteeksi.


title: Damon Hill

text: Belgian GP:n jälkeen Williams-talli vahvisti yllättäen, etteivät he aio enää jatkaa sopimustaan Hillin kanssa. Hänet korvattiin Heinz-Harald Frentzenillä. Ilmoitus tuli vain kolme kilpailua ennen kauden päättymistä Hillin johtaessa MM-sarjaa 13 pisteellä. Hill ja Williams olivat neuvotelleet uudesta sopimuksesta, mutta Williams päätti yllättäen lopettaa neuvottelut. Hill oli pyytänyt lisää palkkaa, mutta oli edustajansa mukaan valmis jatkamaan neuvotteluja. F1-sarjan sisäpiirilähteiden mukaan Williams oli kuitenkin suunnitellut Hillin korvaamista jo jonkin aikaa ja tehnyt alustavan sopimuksen Frentzenin kanssa jo aiemmalla kaudella.


title: Damon Hill

text: Ennen Italian osakilpailua Hill kertoi olleensa järkyttynyt tapahtuneesta, mutta kieltäytyi arvailemasta potkujen mahdollisia syitä. Hänen mukaansa tallipäällikkö Frank Williams kertoi, ettei syynä ollut raha. Hill kolaroi itsensä ulos ajaessaan Italian kilpailun johdossa, mutta koska myös Villeneuve jäi ilman pisteitä, Hillillä oli mahdollisuus ratkaista mestaruus Portugalissa. Hän johti suurimman osan kilpailusta, kunnes Villeneuve ohitti hänet 48. kierroksella ja ajoi voittoon. Maailmanmestaruus ratkesi vasta kauden viimeisessä kilpailussa Japanissa, jossa Hill tarvitsi mestaruuden varmistamiseen vain yhden pisteen. Mestaruustaisto ratkesi jo kilpailun alkupuolella, kun Villeneuve joutui keskeyttämään. Hill johti kilpailua alusta loppuun ja päätti maailmanmestaruuskautensa osakilpailuvoittoon.


title: Damon Hill

text: Mestaruuskauden jälkeen Hill valittiin toista kertaa BBC:n vuoden urheilupersoonaksi.


title: Damon Hill

text: Koska huipputalleissa ei ollut kuljettajapaikkoja vapaana, Hill siirtyi mestaruuskautensa jälkeen sarjan häntäpäässä ajaneeseen Arrows-talliin. Siirtoa pidettiin yllättävänä, koska Arrows ei ollut voittanut yhtäkään kilpailua koko 18-vuotisen historiansa aikana. Tallin uusi omistaja ja päällikkö Tom Walkinshaw suostui kuitenkin maksamaan Hillin vaatiman palkan ja onnistui vakuuttamaan hänet auton kilpailukyvystä.


title: Damon Hill

text: Arrowsin auto ei ollut lähelläkään kärkipäätä: kauden avauskilpailussa Hillillä oli jopa vaikeuksia selviytyä karsinnoista. Monacon kilpailussa Hill hävisi aika-ajoissa maksukuskina ajaneelle tallitoverilleen Pedro Dinizille. Pistetili aukesi vasta kauden yhdeksännessä kilpailussa Britannian GP:ssä. Britanniassa Hill riiteli avoimesti Walkinshaw’n kanssa, jonka mielestä kuljettajan suoritukset eivät olleet hänelle maksettuun palkkaan nähden riittäviä.


title: Damon Hill

text: Unkarin GP:ssä Hill teki todellisen yllätyksen, kun hän ajoi aika-ajoissa sijalle kolme. Suorituskykyyn vaikuttivat Arrowsin käyttämät Bridgestonen renkaat, jotka sopivat paremmin runsaasti pitoa vaativalle radalle kuin muiden tallien käyttämät Goodyear-renkaat. Hill ohitti lähdössä Williams-kuski Jacques Villeneuven ja myöhemmin Michael Schumacherin ja oli jo ajamassa ylivoimaiseen voittoon, kunnes Arrows-autoon tuli hydrauliikkavika ja Hill joutui ajamaan kilpailun loppuun pelkkää kolmosvaihdetta käyttäen. Kolme kierrosta ennen kilpailun päättymistä Hill johti 35 sekunnilla, mutta Villeneuve onnistui ottamaan ongelmista kärsineen Hillin kiinni ja ohittamaan tämän viimeisellä kierroksella. Hill sijoittui toiseksi.


title: Damon Hill

text: Heikon kauden jälkeen Hill etsi jälleen uutta tallia. McLaren oli valmis maksamaan Hillille kahden miljoonan Yhdysvaltain dollarin palkan koko kaudesta sekä miljoonan jokaisesta osakilpailuvoitosta, mikä oli selvästi vähemmän kuin Hill tienasi Arrowsilla. Hän hylkäsi tarjouksen. Hill kertoi hylänneensä myös 20 miljoonan dollarin arvoisen kahden kauden mittaisen sopimustarjouksen, jonka uskottiin tulleen Sauberilta.


title: Damon Hill

text: Yhden Arrowsilla vietetyn kauden jälkeen Hill siirtyi Eddie Jordanin Jordan-talliin. Heti kauden alussa Hill pettyi siihen, että talli päätti kohdella molempia kuljettajiaan tasaveroisesti eikä Hillistä tehty ykköskuljettajaa. Erityisen hankalaksi tämän ratkaisun teki se se, että Hillin tallitoveri Ralf Schumacher oli hänen pahimman kilpailijansa Michaelin veli. Vuonna 2007 Hill kuvaili viimeisiä vuosiaan Jordanilla painajaismaisiksi, vaikka asiat tallissa paranivatkin ajan kanssa teknisen johtaja Mike Gascoynen liityttyä tiimiin. Kun Hill arvosteli julkisesti Hondan moottoreita, häntä syytettiin tallin moraalin heikentämisestä.


title: Damon Hill

text: Kanadan GP:ssä Hill sai Michael Schumacherilta moitteita puolustavasta ajotyylistään.


title: Damon Hill

text: Kauden kohokohta oli Belgian GP. Kilpailua väritti kova rankkasade, jonka vuoksi ensimmäisessä lähdössä nähtiin hurja viidentoista auton joukkokolari. Kolarin vuoksi lähtö uusittiin, mutta sateen vuoksi monet kärkikuljettajat, kuten Mika Häkkinen, David Coulthard ja Michael Schumacher, joutuivat keskeyttämään. Hill nousi kilpailun johtoon ja toisena ajoi Ralf Schumacher, joka alkoi kilpailun loppupuolella ajaa tallitoveriaan kiinni. Jordan-talli kehotti radiossa Hilliä väistämään nopeampaa kuljettajaa, jolloin Hill ilmoitti taistelevansa sijoituksestaan, mikä voisi johtaa kolarointiin ja kaksoisvoiton menettämiseen. Jordan kielsi Schumacheria ohittamasta Hilliä varmistaen tallille sen historian ensimmäisen osakilpailuvoiton. Kyseessä oli samalla myös Hillin uran viimeinen voitto F1-sarjassa.


title: Damon Hill

text: Viimeinen kausi oli vaikea, ja Hill keräsi vain seitsemän pistettä. Hän kärsi kauden aikana motivaation puutteesta ja päätti lopettaa F1-uransa. Hill olisi halunnut lopettaa uransa jo kesällä 1999 Britannian GP:n jälkeen, mutta neuvottelujen jälkeen hän päätti jatkaa kauden loppuun. Hill ajoi Jordanilla koko kauden ja päätti uransa Japanin GP:ssä Suzukassa. Hill keskeytti ajamalla täydellisesti toimivan Jordan-auton kanssa varikolle ajettuaan puolet kilpailukierroksista.


title: Damon Hill

text: Lopetettuaan kilpa-autouransa Hill perusti yrityksen, joka vuokraa luksusautoja. Hill aloitti vuonna 2011 Sky Sportsin Formula 1 -asiantuntijana.


title: Damon Hill

text: Vuonna 2016 Hill julkaisi omaelämäkerran "Watching the Wheels", jossa hän kertoi avoimesti isänsä kuolemasta kummunneesta masennuksesta ja F1-urastaan.


title: Damon Hill

text: Damon Hill on naimisissa Georgie Hillin kanssa, ja heillä on neljä lasta: Oliver, Joshua, Tabitha ja Rosie. Hänen vanhimmalla pojallaan Oliverilla on Downin oireyhtymä.


title: Damon Hill

text: Vuonna 1998 Hill vieraili Def Leppardin levyllä "Euphoria", jolla hän soitti kitaraa.


title: 8 Mile

text: 8 Mile on yhdysvaltalainen elokuva nuoresta rap-laulajasta. Tarina sijoittuu Detroitin lähiöihin vuoteen 1995 ja perustuu löyhästi pääosanesittäjän, rap-laulaja Eminemin, omaan elämäntarinaan.


title: 8 Mile

text: "8 Milen" on ohjannut Curtis Hanson ja käsikirjoittanut Scott Silver. Elokuvassa esiintynyt kappale "Lose Yourself" voitti vuoden 2003 Oscar-gaalassa parhaan kappaleen palkinnon.


title: 8 Mile

text: Elokuvan on suomentanut Karri Miettinen, alias Paleface. Huomionarvoista Palefacen tekemistä rap-lyriikan käännöksistä on, että elokuvan tuotantoyhtiö osoitti kunnioitustaan tämän taiteelliselle osaamiselle suomalla tälle selkeästi suuremmat vapaudet näiden käännösten sanasta sanaan uskollisuudelle Eminemin originaali-sanoitusten suhteen, kuin monien muiden kielisten levityskopioihin tehtyihin sanoituksiin sallittiin kääntäjille, jotka olivat selkeästi ammatti-elokuvakääntäjiä, pikemmin kuin rap-lyriikan taitajia.


title: 8 Mile

text: Elokuvan soundtrack julkaistiin 29. lokakuuta 2002.


title: Sundsvall

text: Sundsvall on Kustaa II Aadolfin vuonna 1621 perustama satamakaupunki Ruotsissa, Pohjanlahden rannalla, Västernorrlandin läänissä. Se kuuluu nykyään samannimiseen Sundsvallin kuntaan ja toimii sen keskustaajamana. Taajama on asukasluvultaan koko läänin suurin, läänin pääkaupunki tosin on Härnösand.


title: Sundsvall

text: Sundsvallista oli aikaisemmin Vaasanlaivojen hoitama laivayhteys Suomen kaupunkeihin Vaasaan ja Poriin. Sundsvall on myös Porin ystävyyskaupunki.


title: Sundsvall

text: Suuri Pohjan sota ulottui vuonna 1721 Sundsvallin alueelle, jolloin vastarinnasta huolimatta venäläiset valtasivat kaupungin ja polttivat sen maan tasalle. Palolta säästyi vain kirkko ja kellotapuli.


title: Sundsvall

text: Sundsvall kasvoi agraarisesta takapajulasta voimakkaasti 1800-luvun puolivälissä alueen sahateollisuuden kasvun myötä, kunnes vuosisadan loppupuoliskolla alueella oli eniten sahateollisuusalan yrityksiä koko maailmassa. Hyvinvointi näkyi väkimäärässä, joka kymmenkertaistui 1800-luvun aikana. Vuoden 1879 suurlakko, "Sundsvallsstrejken", ensimmäinen laatuaan Ruotsissa, oli seurausta senhetkisestä sahateollisuuden palkkojen laskusta.


title: Sundsvall

text: Vuoden 1888 palossa menetettiin jälleen suuri osa kaupunkia, mistä viisastuneina Sundsvallista rakennettiin uusgoottilaista, uusrenessanssia ja uusbarokkilaista tyyliä edustava ajanmukainen kivikaupunki, "Stenstaden". Sundsvallin arkkitehtuuria arvostetaan niin, että esimerkiksi vuonna 2017 kaupunki sijoittui kärkeen Arkitekturupproret-blogin () yleisöäänestyksessä Ruotsin kauneimmasta kaupungista.


title: Sundsvall

text: Sundsvallista ovat kotoisin jalkapalloseura GIF Sundsvall, jääkiekkoseura IF Sundsvall Hockey ja koripalloseura Sundsvall Dragons.


title: Amenemhet

text: Amenemhet (joskus myös "Amenemhat", "Amenemes" tai "Ammanemes") on muinainen egyptiläinen nimi. Sitä ovat käyttäneet seuraavat faaraot:


title: Enceladus

text: Enceladus on Saturnuksen kuudenneksi suurin kuu. Sen löysi William Herschel vuonna 1789. Voyager-luotaimet tutkivat kuuta 1980-luvulla ja Cassini-luotain ohitti kuun ensimmäisen kerran 17. helmikuuta 2005 ja useita kertoja sen jälkeen.


title: Enceladus

text: Enceladus on nimetty kreikkalaisen mytologian Enkeladoksen (lat. "Enceladus") mukaan. Sillä on myös tunnus Saturnus II. William Herschelin poika, John Herschel, ehdotti kuulle nimeä "Enceladus" vuonna 1847 julkaisussaan "Results of Astronomical Observations made at the Cape of Good Hope" (). Myös muut silloin tunnetut kuusi kuuta ovat saaneet nimensä kyseisestä julkaisusta.


title: Enceladus

text: Maaliskuussa 2005 NASA ilmoitti että Cassini-luotaimessa oleva magnetometri on havainnut kuulla huomattavan kaasukehän, joka saattaa koostua ionisoituneesta vesihöyrystä. Koska Enceladuksen painovoima on liian heikko ylläpitämään atmosfääriä, sen täytyy uusiutua jotenkin. NASA spekuloi sen olevan peräisin jäätulivuorista tai geysireistä. Vaikka kaasukehän löytäjät luonnehtivatkin sitä "huomattavaksi", se on sitä vain verrattuna muihin jäisiin kuihin; kaasukehä on miljoona miljoona kertaa Maan kaasukehää ohuempi, ja näkymätön Cassinin kuvausjärjestelmille.


title: Enceladus

text: Enceladukselta on tunnistettu ainakin viisi erilaista maastotyyppiä. Kraattereiden lisäksi sen pinnalla on myös tasaisia tasankoja sekä laajoja railo- ja harjannerakenteita. Ainakin osa pinnasta on suhteellisen nuorta, alle 100 miljoonaa vuotta vanhaa, joten Enceladuksella on täytynyt olla aivan äskettäin jonkinlaista jäävulkanismia tai muita pintaa muokkaavia prosesseja. Enceladuksella on Aurinkokunnan korkein albedo: sen visuaalinen geometrinen albedo on 0,99. Koska kuu heijastaa erittäin hyvin valoa, keskilämpötila pinnalla on vain -201 °C.


title: Enceladus

text: Enceladus on aivan liian pieni, jotta radioaktiivisen aineen hajoaminen voisi nykyään lämmittää sen sisusta. Kuu on lukkiutunut Dionen kanssa kiertorataresonanssiin 2:1, kuten Io ja Europa. Tämä saattaa olla sen sisäisen lämmityksen mekanismi, joka on kuitenkin luultavasti liian heikko sulattaakseen vesijäätä. Enceladus saattaakin koostua veden sijaan jostain alhaisessa lämpötilassa sulavasta aineesta, vaikkakaan Cassinin näkyvän valon ja infrapunasäteilyn spektrometri VIMS ei sellaista ole vielä havainnut. Joka tapauksessa kuun pinnalla on halkeamia, tasankoja, poimuuntunutta maastoa ja muita kuoren muutoksia, jotka viittaavat siihen, että kuun sisus saattaa olla vieläkin sula, vaikka sen olisi pitänyt jäätyä jo aikoja sitten. Lisäksi luotaimen ottamissa uusissa kuvissa on havaittavissa pinnanmuotoja, jotka ovat hyvin samankaltaisia kuin Europalla, mikä saattaa viitata siihen, että myös Enceladuksella on pinnanalainen valtameri.


title: Enceladus

text: Enceladus saattaa olla Saturnuksen ohuen E-renkaan aineksen lähde, ja koska rengasmateria ei voi säilyä renkaassa muutamaa vuosituhatta pitempään, se voi olla peräisin Enceladuksen viimeaikaisesta aktiivisuudesta. Tosin on myös mahdollista, että suurinopeuksiset pölyhiukkasten törmäykset eri kuihin ylläpitävät rengasta.


title: Enceladus

text: Tutkijat ovat määrittäneet seuraavat geologiset muodostelmatyypit Enceladuksella: "crater" (kraatterit), "fossae" (uurteet), "planitia" (tasangot) ja "sulci" (pitkät rinnakkaiset uurteet).


title: Enceladus

text: Yhdysvaltain avaruushallinto NASA julkisti maaliskuun alussa tiedon, jonka mukaan Cassini-avaruusluotain olisi löytänyt viitteitä vesivarastoista Enceladuksessa. NASAn mukaan vesivarastot olisivat samankaltaisia kuin maassa olevat geysirit. Tutkijoiden mukaan nestemäisen veden löytäminen Enceladuksesta herättää monia uusia kysymyksiä kuun luonteesta.


title: Enceladus

text: Nasan avaruusluotain Cassini ohitti Enceladusin vain 50 kilometrin päästä maaliskuun 12. päivä 2008, ja Nasan mukaan luotaimen välittämät tiedot osoittavat, että kuussa saattaisi olla elämää.


title: Enceladus

text: Nasan mukaan Enceladusin pintalämpötila on eteläisellä navalla niinkin korkea kuin 93 pakkasastetta, ja pinnan alla saattaa olla sen verran lämmintä, että kuussa voi hyvinkin olla juoksevaa vettä, mikä on yksi elämän edellytyksistä.


title: Enceladus

text: Lisäksi Cassini havaitsi Saturnuksen kiertolaiselta sekä yksinkertaisia että monimutkaisia orgaanisia yhdisteitä, jotka osaltaan mahdollistaisivat elämän Enceladusissa, tutkijat sanovat.


title: Enceladus

text: 9. lokakuuta 2008 Cassini ohitti Enceladuksen vielä lähempää, vain 25 kilometrin päästä.


title: Enceladus

text: Eurooppalaisten ja yhdysvaltalaisten muodostaman tutkimusryhmän mukaan Enceladus-kuun meren sulattava lämpö saattaa olla peräisin kuun huokoisesta ytimestä: ydin on huokoinen, jolloin Saturnuksen vetovoima saa ytimen kivet hankaamaan toisiaan ja lämpö syntyisi tästä hankauskitkasta.


title: Suuri valiokunta

text: Suuri valiokunta (SuV) on eduskunnan valiokunta, joka vastaa Euroopan unionia koskevien asioiden ja tiettyjen lakiehdotusten käsittelystä eduskunnassa.


title: Suuri valiokunta

text: Lainsäädäntöön suuri valiokunta osallistuu käsittelemällä ne lakiehdotukset, joihin on tehty muutoksia eduskunnan täysistunnon ensimmäisessä käsittelyssä. Suuri valiokunta voi yhtyä eduskunnan päätökseen tai ehdottaa siihen muutoksia, joista eduskunta sitten äänestää.


title: Suuri valiokunta

text: Historiallisesti suuri valiokunta on eräänlainen kompromissi yksi- ja kaksikamarisen parlamentin välillä, eduskunnan "ylähuone". Kun Suomi siirtyi vuonna 1907 suoraan säätyvaltiopäivistä yksikamariseen parlamenttiin, kaikki eivät luottaneet koko kansan joukosta vapailla vaaleilla valittavien kansanedustajien kykyihin. Suureen valiokuntaan ajateltiinkin valittavaksi kokeneita kansanedustajia, jotka varmistaisivat täysistunnon ensimmäisessä käsittelyssä lakiesityksiin mahdollisesti tehtyjen muutosten olevan asianmukaisia.


title: Suuri valiokunta

text: Eduskunta tekee lakiesityksiin täysistunnon ensimmäisessä käsittelyssä muutoksia vain harvoin, ja suuren valiokunnan rooli oli varsin vähäinen ennen Suomen liittymistä Euroopan unioniin. Silloin suuri valiokunta sai tehtäväkseen Euroopan unionia koskevien asioiden käsittelyn eduskunnassa lukuun ottamatta ulko- ja turvallisuuspolitiikkaa, jotka käsitellään ulkoasiainvaliokunnassa.


title: Suuri valiokunta

text: Ennen EU:n huippukokouksia pääministeri informoi suurta valiokuntaa huippukokouksen asialistan asioista ja raportoi kokouksen jälkeen asioiden käsittelyn etenemisestä. Myös Euroopan unionin neuvoston kokouksiin osallistuvat ministerit informoivat suurta valiokuntaa ennen kokousta ja raportoivat kokouksen jälkeen sen kulusta. Näin eduskunta pystyy seuraamaan valtioneuvoston toimintaa Euroopan unionin päätöksenteossa, ja vastaavasti valtioneuvoston jäsenet saavat suuressa valiokunnassa kuulla, mikä on eduskunnan kanta Euroopan unionin tasolla käsiteltäviin asioihin.


title: Suuri valiokunta

text: Kun valtioneuvosto lähettää eduskunnalle kirjelmän sellaisista Euroopan yhteisön säädös-, sopimus- tai toimenpide-ehdotuksista, jotka kuuluvat eduskunnan toimivaltaan, suuri valiokunta muotoilee eduskunnan vastauksen valtioneuvostolle. Kirjelmässä valtioneuvosto ilmoittaa eduskunnalle myös oman kantansa kyseiseen ehdotukseen. Suuri valiokunta muodostaa puolestaan erikoisvaliokuntien lausuntojen pohjalta eduskunnan kannan asiaan.


title: Suuri valiokunta

text: Valtioneuvosto voi myös valiokunnan pyynnöstä tai omasta aloitteestaan informoida suurta valiokuntaa asioiden valmistelusta EU:ssa.


title: Suuri valiokunta

text: Suuressa valiokunnassa on 25 jäsentä ja 13 varajäsentä. Kokous on päätösvaltainen kun läsnä on 17 jäsentä. Muista valiokunnista poiketen kaikilla kansanedustajilla on oikeus olla läsnä suuren valiokunnan kokouksissa vain, kun se käsittelee täysistunnon ensimmäisestä käsittelystä suureen valiokuntaan lähetettyjä lakiesityksiä. Sen sijaan suuren valiokunnan käsitellessä Euroopan unionia koskevia asioita, läsnäolo-oikeus on vain valiokunnan jäsenillä ja varajäsenillä sekä Ahvenanmaan vaalipiiristä valitulla kansanedustajalla.


title: Mare Frigoris

text: Mare Frigoris eli Kylmyyden meri on Kuun meri (lat. "mare") Mare Imbriumin pohjoispuolella, ulottuen idässä aina Mare Serenitatiksen pohjoispuolelle. Tummapohjainen Plato-kraatteri sijaitsee vähän meren eteläpuolella. Meren nimesi italialainen tähtitieteilijä Giovanni Riccioli. Pinta-ala noin 436 000 neliökilometriä, noin yhtä paljon kuin Mustallamerellä.


title: Mare Frigoris

text: Eteläpuolella on Montes Alpes ja 180 km pitkä näyttävä repeämä Vallis Alpes. Suurimpia kraattereita alueella on liki 90 kilometrin halkaisijaan yltävä Aristoteles. Pohjoispuolella on lukuisia suuria ja rapautuneita kraattereita, kuten W. Bond (158 km) ja melkein yhtä suuri J. Herschel.


title: Senusret

text: Senusret (usein myös "Sesostris") on muinainen egyptiläinen nimi. Sitä ovat käyttäneet seuraavat faaraot:


title: Pirunsaari

text: Pirunsaari () on saari Ranskan Guayanan rannikon edustalla, noin 50 kilometriä Cayennesta luoteeseen. Pirunsaari on pohjoisin ja pienin Pelastuksen saarten ("Îles du Salut") saariryhmästä, johon kuuluvat myös Royale ("Île Royal") ja Saint-Joseph ("Île Saint Joseph"). Saari oli vuosina 1852–1946 osa Ranskan pahamaineisinta rangaistussiirtokuntaa.


title: Pirunsaari

text: Vuonna 1938 Ranskan hallitus päätti lopettaa vankien lähettämisen Ranskan Guayanaan. Lopullisesti vankisiirtokunta lopetti toimintansa vasta vuonna 1946. Suurin osa senhetkisistä vangeista palautettiin takaisin Ranskaan, mutta jotkut jäivät vapaaehtoisesti Ranskan Guayanaan. Vankilan toiminnan aikana Ranskan Guayanaan lähetettiin yli 80 000 vankia.


title: Pirunsaari

text: Pirunsaarelle lähetettiin pääasiassa poliittisia vankeja. Saarelle tuomittujen vankien joukossa ovat olleet muun muassa syyttömänä maanpetturiksi tuomittu Alfred Dreyfus ja oman väitteensä mukaan Henri Charrière, joka kirjoitti kokemuksistaan omaelämänkertaisen romaanin Vanki nimeltä Papillon. Ranskan viranomaiset ovat julkistaneet vankisiirtokunnan rekistereitä, jotka osoittavat, että Charrière ei ollut koskaan saarella, vaan pakeni mantereella olleesta leiristä.


title: Pirunsaari

text: Vangit joutuivat elämään niin kovissa oloissa, että rangaistuksen pituudella ei ollut juuri merkitystä, sillä hyvin harva selvisi Pirunsaarelta hengissä. Vankeja teloitettiin ja heitä nääntyi tauteihin ja nälkään. Leiriläisten oli tehtävä raskaita töitä, joista erityisesti tienrakennus keskellä viidakkoa oli vaarallista troppisten sairauksien takia. Varsinainen Pirunsaari oli tarkoitettu poliittisille vangeille, esimerkiksi vakoojille. Royale-saarelle kuljetettiin vaaralliset vangit. Saint-Joseph-saari oli kuitenkin pahamaineisin, koska siellä vangit sijoitettiin eristysselleihin, joissa moni menetti järkensä.


title: Pirunsaari

text: Vankilassa vallitsi vahvemman laki, ja raha oli ratkaisevassa asemassa. Rahalla saattoi ostaa vartijoilta ruokaa, rommia ja tupakkaa. Rahan säilytykseen oli vain yksi keino: peräsuoli. Vartijat tekivät ruumiintarkastuksia saadakseen pakenemista varten kerätyt rahat ja tarvikkeet pois vangeilta. Vanki, joka sai haltuunsa veitsen, oli pimeän aikaan vaarallinen sekä tovereilleen että vartijoille. Ranskassa ei tiedetty vankilan kurjista oloista, vaan pikemminkin kuvailtiin, kuinka Pirunsaarella loikoillaan päivät pitkät riippumatoissa.


title: Pirunsaari

text: Pirunsaarelta pakeneminen oli vaikeaa. Viidakkoon tai merelle pakeneminen saattoi onnistua, mutta niistä ei selvinnyt hengissä pois. Silti pakoyrityksiä tehtiin noin 50 000 eli keskimäärin 500 yritystä vuodessa. Paenneista 15 prosenttia ei saatu kiinni, mutta vain pieni osa lienee karannut onnistuneesti.


title: Pirunsaari

text: 1800-luvun puolivälin tienoilla tehtiin kokeilu, jossa Pirunsaarelle tuotiin 15 prostituoitua, joiden arveltiin kannustavan vankeja kunnialliseen elämään ja perheen perustamiseen. Naisia vartioivat nunnat. Perheitä ei juuri syntynyt, vaan naiset jakoivat lempeä jokaiselle, joka saattoi tarjota heille rommia. Miesten keskuudessa syntyi riitoja, ja lopulta saarella raivosi kuppaepidemia.


title: Abandonware

text: Abandonware (suom. 'hylätty tavara') on englanninkielinen käsite, joka tarkoittaa useiden vuosien ikäisiä tietokonepelejä ja -ohjelmia ja erityisesti niiden ilmaislevitystä. Useimmiten ohjelmat ovat poistuneet myynnistä, mutta joskus niitä myydään edelleen. Abandonware-ohjelmia ja -pelejä hankitaan usein nostalgiasyistä, joskin tunnetuimpia vanhoja pelejä hankitaan myös ilman aiempaa tutustumista. Yleisimmin abandonware-ohjelma on vanha tietokonepeli, joka on vedetty myynnistä useita vuosia sitten.


title: Abandonware

text: Juridisessa mielessä käsitettä "abandonware" ei ole olemassa, eikä tekijänoikeuden alaisia tietokoneohjelmia voida koskaan pitää "isännättöminä esineinä" (). Vaikka tekijänoikeuden haltija olisikin lopettanut ohjelman taloudellisen hyödyntämisen, on ohjelma kuitenkin edelleen tekijänoikeudella suojattu ja sen kopiointi on laitonta. Poikkeuksena ovat ne tapaukset, joissa tekijänoikeuden omistanut yritys on lopettanut toimintansa siirtämättä tekijänoikeuksia toiselle taholle, ja ne tapaukset, joissa tekijänoikeudenhaltija itse on vapauttanut vanhat kaupalliset ohjelmansa ilmaislevitykseen. Nämä kattavat kuitenkin vain vähemmistön abandonwarena kopioiduista ohjelmistoista.


title: Abandonware

text: Eräs moraalinen kanta on, että koska yhtiö ei enää tee rahaa ohjelmalla tai pelillä, voidaan sen käyttöarvo säilyttää levittämällä sitä abandonwarena ilmaiseksi.


title: Abandonware

text: Hongkongilainen sijoituspankkiiri Sarinee Achavanuntakul ylläpitää yhtä internetin suurinta abandonware-sivustoa nimeltä "Home of the Underdogs". Hän ei omien sanojensa mukaan tarkoita rikkoa lakia vaan haluaa säilyttää pelitalojen hylkäämät pelit. Useat isot pelitalot tuomitsevat toiminnan lainvastaiseksi.


title: Abandonware

text: GOG.com-sivusto ("Good Old Games") puolestaan tarjoaa vanhoja pelejä sopimuksella tehtyinä laillisina uudelleenjulkaisuina. Pelit ovat maksullisia mutta hyvin edullisia.


title: Niinisalo

text: Niinisalo on kylä ja taajama Kankaanpäässä. Se sijaitsee noin viiden kilometrin päässä kaupungin keskustasta koilliseen Parkano–Jyväskylä-tien suunnassa Pori–Haapamäki-radan varrella. Kylästä lähtevät myös seututiet Karviaan ja Jämijärven kautta Ikaalisiin. Kylän kaakkoispuolella on matalahko, Jämijärven kautta Kyrösjärveen laskeva Valkiajärvi. Kylässä toimii peruskoulun ala-aste, jossa ovat luokat 1−6. Siellä on myös vuonna 1965 valmistunut seurakuntatalo. Arkkitehti Thure Hellströmin suunnittelema Niinisalon rautatieasemarakennus on vuodelta 1933.


title: Niinisalo

text: Niinisalon kautta kulki aikoinaan historiallinen Hämeen ja Pohjanmaan välinen, Länsi-Suomen tärkein maantie "Kyrönkankaantie" ja kylässä oli sen varrella kestikievari. Tie on pääosin nykyisinkin olemassa ja varuskunnan eteläpuolelta lähtien myös vapaasti kuljettavissa. Pari kilometriä varuskunnasta etelään Kuninkaanlähteen suuntaan sijaitsee tunnettu Viidentienristeys, josta erkanevat sivutiet Kankaanpään keskustaan, Taulunkylään ja Vihunkylään.Niinisalossa toimii Porin prikaatin Niinisalon toimipiste (ent. Tykistöprikaati) joukkoyksiköineen ja vuoden 2012 loppuun Koeampumalaitos. Satakunnan Sotilassoittokunta toimi vuoden 2013 loppuun asti. Varuskunta on Kankaanpään toiseksi suurin työnantaja kaupungin jälkeen. Niinisalossa ovat toimineet myös YK-Koulutuskeskus ja RUK. Niinisalossa sijaitsee myös Niinisalon rautatieasema.


title: Niinisalo

text: Niinisalon kulttuurikohteisiin kuuluu Kankaanpään kaupunginmuseo, jonka yhteydessä ovat Räikkeen taidekokoelma ja Varuskuntaosasto. Kaupunginmuseo toimii entisessä kansakoulussa. Varuskantaosastolla on esillä mm. vuosina 1945–1947 toiminut Niinisalon internaatti eli sisäoppilaitos sotaveteraaneille, joilta koulu oli jäänyt kesken sodan vuoksi. Oppilaiden keski-ikä oli 25 vuotta ja vanhin oppilas oli 36-vuotias.


title: Niinisalo

text: Vuodesta 1977 lähtien Niinisalon kansakoulurakennuksessa oli tykistöaselajin erikoismuseo, Tykistömuseo. Museo siirrettiin 1997 keskeisemmälle paikalle Hämeenlinnaan.


title: Cornelius Nepos

text: Cornelius Nepos (n. 100–24 eaa.) oli roomalainen kirjailija. Hän oli kotoisin Hostiliasta, Veronan läheltä. Hänen elämäkertateoksensa "Kuuluisia miehiä" ("De viris illustribus") oli kauan lukukirjana latinan opetuksen alkuasteilla.


title: Cornelius Nepos

text: Cornelius oli Catulluksen, Ciceron ja Titus Pomponius Atticuksen ystävä. Catullus omisti runojaan hänelle.


title: Astral Projection

text: Astral Projection on israelilainen psytrance-yhtye, johon kuuluvat Avi Nissim, Lior Perlmutter ja aikaisemmin Yaniv Haviv. Yhtye on maailmanlaajuisesti hyvin tunnettu elektronisen tanssimusiikin piireissä.


title: Victor Cousin

text: Victor Cousin (28. marraskuuta 1792 – 14. tammikuuta 1867) oli ranskalainen filosofi ja eklektikko. Hänen pääteoksensa oli "Du vrai, du beau et du bien".


title: Marcus Licinius Crassus

text: Marcus Licinius Crassus Dives. (115 eaa. tai 114 eaa. – 53 eaa.) oli roomalainen poliitikko, joka johti Spartacuksen johtaman orjakapinan 73–71 eaa. kukistamista. Crassus oli myös yksi Rooman rikkaimpia miehiä.


title: Marcus Licinius Crassus

text: Crassuksen isä ja veli murhattiin, kun Marius ja Cinna valtasivat vuonna 87 eaa. Rooman kaupungin ja alkoivat raivata poliittisia vastustajiaan pois tieltä. Myös Crassus oli hengenvaarassa, mutta hän onnistui pakenemaan Roomasta Hispaniaan. Myöhemmin hän liittoutui sotapäällikkö Sullan kanssa ja auttoi tätä kaappaamaan vallan vuonna 82 eaa..


title: Marcus Licinius Crassus

text:
Sullan kaksi vuotta kestäneen diktatuurin aikana Crassuksen varallisuus moninkertaistui. Sullan poliittiset puhdistukset tarjosivat Crassukselle erinomaisen tilaisuuden hyödyntää kiinteistökeinottelutaitojaan: hän osti halvalla teloitettujen miesten maatilat ja myi ne suurella voitolla. Lisäksi hän vaurastui orjakaupalla ja hopeakaivostoiminnalla.
Rikkauksien lisäksi Crassus tavoitteli poliittista ja sotilaallista valtaa. Tähän tarjoutui tilaisuus vuonna 73 eaa., kun hän sai tehtäväkseen Spartacuksen orjakapinan kukistamisen. Kapinalliset voitettiin kaksi vuotta kestäneiden ankarien taistelujen jälkeen. Tosin Crassuksen voittoa himmensi se, että myös Pompeius vaati voitosta kunniaa itselleen.


title: Marcus Licinius Crassus

text: 60-luvulla eaa. Crassus jatkoi pyrkimyksiään kasvattaa vaikutusvaltaansa. Hän kykeni ostamaan puolelleen monia vaikutusvaltaisia senaattoreja, mutta jäi kuitenkin sotilaallisia saavutuksia hankkivan Pompeiuksen varjoon. Crassuksella oli myös hyvät edellytykset kustantaa kansalle erilaisia huvituksia, mutta hänellä ei ollut sellaista karismaa ja puhetaitoa, joka olisi vedonnut suuriin massoihin.


title: Marcus Licinius Crassus

text: Vuonna 60 eaa. Crassus liittyi Pompeiuksen ja Caesarin perustamaan poliittiseen liittoumaan, jota kutsuttiin 1. triumviraatiksi. Crassuksen merkittävin panos tässä liittoutumassa oli se, että hän maksoi Caesarin valtavat velat ja edisti täten merkittävästi Caesarin uraa. Crassus ja Pompeius tulivat huonosti toimeen keskenään, mutta Caesarin diplomaattiset taidot saivat liittouman pysymään kasassa.


title: Marcus Licinius Crassus

text: Pompeiuksen ja Caesarin sotilaallinen vaikutusvalta kasvoi jatkuvasti 50-luvulla eaa. Crassus päätteli, että hänenkin olisi saavutettava uusia sotilaallisia saavutuksia, jos hän aikoisi kilpailla tasaveroisesti vallasta liittolaistensa kanssa. Saatuaan vuonna 54 eaa. nimityksen Syyrian maaherraksi, hän päätti käyttää tilaisuutta hyväkseen ja varusti 40 000 miehen armeijan, tavoitteenaan valloittaa itäinen Parthian valtakunta.


title: Marcus Licinius Crassus

text: Parthian sotaretkellä Crassuksen sotilaalliset kyvyt osoittautuivat riittämättömiksi. Vaikka hänellä oli käytössään suurempi armeija kuin parthialaisilla, ei hän kyennyt johtamaan sitä määrätietoisesti. Vuonna 53 eaa. käydyssä ratkaisevassa Carrhaen taistelussa roomalaiset olivat kuumuuden uuvuttamia, kun taas parthialaiset käyttivät tehokkaasti hyväkseen nopeaa ratsuväkeään. Taistelu päättyi roomalaisten kannalta katastrofiin: parthialaiset löivät roomalaiset ja Crassus sai surmansa. Roomalaisten tappiot olivat noin 30 000 miestä. Kaatuneiden joukossa oli myös Crassuksen poika, Publius Licinius Crassus.


title: Louis-Ferdinand Céline

text: Louis-Ferdinand Céline (oik. Louis-Ferdinand Destouches, 27. toukokuuta 1894 Courbevoie – 1. heinäkuuta 1961 Meudon) oli ranskalainen kirjailija.


title: Louis-Ferdinand Céline

text: Céline osallistui ensimmäiseen maailmansotaan vapaaehtoisena ja haavoittui käsivarteen. Sodan jälkeen hän asui muun muassa Yhdysvalloissa Detroitissa ja Afrikassa.


title: Louis-Ferdinand Céline

text: Céline valmistui lääkäriksi vuonna 1924 ja matkusti laajalti Kansainliiton tehtävissä. Vuonna 1928 hän avasi klinikan Pariisin esikaupunkialueella ja kirjoitti vapaa-aikanaan. Célinen vuonna 1932 ilmestynyt esikoisteos "Niin kauas kuin yötä riittää" ("Voyage au bout de la nuit") oli samalla hänen kirjallinen läpimurtonsa. Osittain omaelämäkerrallinen romaani rikkoi useita kirjallisia konventioita viljellessään muun muassa slangia ja räävittömyyksiä, eikä sitä voi asettaa mihinkään aikansa kirjalliseen tyylisuuntaukseen. Teoksen yleinen sävy on melko synkkä, nihilistinen ja pessimistinen, joskin monet näkivät siinä myös paljon huumoria – seikka, joka lähinnä raivostutti Célineä.


title: Louis-Ferdinand Céline

text: Vuonna 1936 ilmestyi Célinen toinen romaani "Kuolema luotolla" ("Mort à credit"). Myös se on omaelämäkerrallinen, pessimistinen kuvaus ihmisen pyrkimysten turhuudesta.


title: Louis-Ferdinand Céline

text: Kahden suurteoksensa jälkeen Céline alkoi kirjoittaa fanaattisen juutalaisvastaisia tekstejä, mikä on vaikuttanut merkittävästi hänen myöhempään kuvaansa kirjailijana. Juutalaisvastaisuuden takia hänet yhdistettiin Ranskassa Saksan toisen maailmansodan aikaiseen miehityshallintoon, vaikka hän vihasi natsienkin ideologiaa. Céline pakeni Saksaan ja edelleen Tanskaan, missä hän oli vuoden vangittuna. Hän palasi Ranskaan vuonna 1951 ja jatkoi kirjoittamista ja lääkärinä toimimista.


title: Louis-Ferdinand Céline

text: Ranskalainen kirjankustantamo Gallimard oli vuonna 2018 aikeissa julkaista tuhatsivuisen kokoelman Célinen vuosina 1937–1941 kirjoittamia juutalaisvastaisia tekstejä mutta perui hankkeen sen jälkeen kun natsien jäljittäjä, asianajaja Serge Klarsfeld oli ilmoittanut ryhtyvänsä oikeustoimiin, jos teos ilmestyy. Klarsfeld sanoo perusteluissaan, että Céline ”vaikutti kokonaiseen kollaboraattorien sukupolveen, joka lähetti Ranskan juutalaisia kuolemaan”. Pamfletit myytiin loppuun 1940-luvun puolivälissä, eikä Céline halunnut niistä otettavan uusia painoksia. Sen sijaan hänen 105-vuotias leskensä muutti mielensä ja allekirjoitti julkaisusopimuksen. Ranskassa suhtautuminen julkaisusuunnitelmaan on ollut hyvin ristiriitaista. Kirjoituksia on julkaistu piraattiversioina. Niiden tekijänoikeussuoja päättyy 2031.


title: Louis-Ferdinand Céline

text: Kirjallisesti Céline on vaikuttanut erityisesti yhdysvaltalaiseen Henry Milleriin, jonka kuuluisa teos "Kravun kääntöpiiri" voidaan nähdä eräänlaisena pastissina Célinen teoksesta "Niin kauas kuin yötä riittää". Millerin kautta Célinen vaikutus näkyy myös beat-kirjallisuudessa (muun muassa Jack Kerouac, Allen Ginsberg, William S. Burroughs), joskaan amerikkalaisten beat-kirjailijoiden tuotokset eivät yleensä ole yhtä synkkäsävyisiä kuin Célinen proosa.Céline oli myös tunnettu mielipiteistään jossa hän kiisti holokaustin


title: Louis-Ferdinand Céline

text: Céline-asiantuntija David Alliot on kerännyt Célineä koskevan aikalaisten kirjoittaman tai dokumentoidusti lausuneen aineiston teokseksi "D’un Céline l’autre" (2011).


title: Carlos Guastavino

text: Carlos Guastavino (5. huhtikuuta 1912 – 29. lokakuuta 2000) oli argentiinalainen säveltäjä. Hän syntyi Santa Fen maakunnassa ja oli myös lahjakas pianisti. Hänen musiikissaan oli vaikutteita argentiinalaisesta kansanmusiikista. Suurin osa Guastavinon sävellyksistä on lauluja tai muita pienimuotoisia teoksia. Hän kuitenkin sävelsi myös orkesteri- ja balettimusiikkia.


title: Carlos Guastavino

text: Guastavinon kenties tunnetuin teos on laulu ”Se equivocó la paloma”.


title: Amenhotep

text: Amenhotep (usein myös "Amenhetep" tai "Amenofis") on muinainen egyptiläinen nimi. Sitä ovat käyttäneet seuraavat faraot:


title: Amenhotep

text: Myös 18. dynastian aikaan elänyt jumalaksi korotettu kuninkaan kirjuri on ollut nimeltään Amenhotep.


title: Mare Crisium

text:
Mare Crisium eli Vaarojen meri on kuun meri (lat. "mare") Kuun pohjoisella pallonpuoliskolla. Se sijaitsee koilliseen Mare Tranquillitatiksesta. Muodoltaan se on lähellä soikiota, pääakselin ollessa itä-länsisuunnassa. Merta ympäröi vuorivalli. Pinta-alaa sillä on noin saman verran kuin Britteinsaarilla eli 176 000 neliökilometriä ja halkaisijaa noin 570 kilometrin verran.
"Mare Crisium" on valtava asteroiditörmäyksessä syntynyt kraatteri, joka on täyttynyt Kuun sisuksista pursunneella laavalla, joka on jähmettynyt basaltiksi.


title: Mare Crisium

text: Neuvostoliiton kuuluotaimista Luna 15 ja 24 laskeutuivat alueelle, ensin mainittu yritti hakea näytteitä huonolla menestyksellä, laskeutumisrakettien pettäessä luotain murskaantui Kuun pintaan. Tämä tapahtui samaan aikaan Apollo 11:n laskeutumisen kanssa. Luna 24 taas onnistui näytteenotossaan ja toi 1976 Maahan asti 170 grammaa vaaleata "kuuperää", Neuvostoliiton kuuohjelman suurimman kuunäytteen.


title: Mare Crisium

text:
Meren pinnalla kulkee monia pitkiä ryppyjonoja ("dorsum" latinaksi), "Dorsum Oppelin" ollessa suurimpia näistä, ja kraattereista Picard on ehkä silmiinpistävin. Mare Crisiumin alla on suuremman painovoiman alue, massakeskittymä eli maskoni.
Mare Crisiumiin liittyy samankeskisiä vuorikehiä, joiden läpimitat ovat 360, 540, 740, 1080 ja 1 600 km. Näistä merkittävin on 740 km läpimittainen.
Altaan syvyys on jopa 4,57 km. Meren sijainti on 17.0°N, 59.1°E.


title: Mare Crisium

text: Mare Crisiumin alueella on nähty jonkin verran normaalia enemmän väitettyjä Kuun outoja, lyhytkestoisia TLP-ilmiöitä, joiden syistä kiistellään kovasti.


title: Algebrallinen topologia

text: Algebrallinen topologia on matematiikan osa-alue, jossa topologisia avaruuksia tutkitaan abstraktin algebran keinoin.


title: Algebrallinen topologia

text: Algebrallisten invarianttien teorian tavoitteena on kategorisoida tai luokitella topologisia avaruuksia. Aiheesta käytettiin ennen nimeä kombinatorinen topologia viitaten siihen, kuinka avaruus rakentuu yksinkertaisemmista avaruuksista (nykyään tähän rakentamiseen käytetty standardityökalu on CW-kompleksi). Algebrallisen topologian perusmenetelmä on tutkia avaruuksia algebrallisten invarianttien avulla. Invarianttien ideana on liittää topologiseen avaruuteen jollain menetelmällä ryhmä ja tutkia näin saadun ryhmän ominaisuuksia.


title: Algebrallinen topologia

text: Yleisimmin käytettyjä ryhmiä algebrallisessa topologiassa ovat perusryhmä ja yleisemmin homotopiaryhmät, joita käytetään homotopiateoriassa, sekä homologia- ja kohomologiaryhmät. Topologisen avaruuden perusryhmä antaa perustietoa kyseisestä avaruudesta, mutta se ei ole useinkaan Abelin ryhmä, joten sen käyttäminen voi olla hankalaa.


title: Algebrallinen topologia

text: Homologia- ja kohomologiaryhmät ovat sitä vastoin Abelin ryhmiä ja riittävän yksinkertaisen avaruuden homologia- ja kohomologiaryhmien virittäjäjoukot ovat äärellisiä. Äärellisviritteiset Abelin ryhmät ovat luokiteltu ja niiden avulla työskenteleminen on helppoa.


title: Algebrallinen topologia

text: Äärellisviritteisten abelin ryhmien avulla saadaan välittömästi useita hyödyllisiä tuloksia. Simpleksin "n":nnen homologiaryhmän vapaa aste on "n":s Bettin luku, joten homologiaryhmiä voidaan käyttää simpleksin Eulerin-Poincarén karakteristikan laskemiseen.


title: Algebrallinen topologia

text: Toisena esimerkkinä suljetun moniston kohomologiaryhmää voidaan käyttää moniston suunnistuvuuden määrittämiseen. Tämä ryhmä on isomorfinen joko kokonaislukujen muodostaman ryhmän tai triviaalin ryhmän kanssa sen mukaan onko monisto suunnistuva vai ei. Siten annetun avaruuden homologiaryhmästä saadaan selville hyvin paljon tietoa avaruuden rakenteesta.


title: Algebrallinen topologia

text: Homologiaryhmien lisäksi, jotka on määritelty vain yksinkertaisimmille rakenteille, voidaan sileiden monistojen tutkimiseen käyttää de Rhamin kohomologiaa. Tämän lisäksi differentiaaliyhtälöiden ratkaisujen olemassaoloa monistolla voidaan tutkia lyhdekohomologian (englanniksi "sheaf cohomology") avulla. De Rham osoitti, että kaikki nämä lähestymistavat liittyvät toisiinsa ja että suljetulle, suunnistetulle monistolle homologiasta johdettu Bettin luku on sama kuin de Rhamin kohomologiasta johdettu Bettin luku.


title: Algebrallinen topologia

text: Yleisesti kaikki algebrallisen topologian konstruktiot ovat funktoriaalisia. Juuri algebrallisen topologian tuloksena syntyivät käsitteet kategoria, funktori ja luonnollinen muunnos. Perusryhmät, homologia- ja kohomologiaryhmät eivät ole annetun topologisen avaruuden ainoita invariantteja siinä mielessä, että nämä ryhmät ovat samat kaikilla keskenään homeomorfisilla avaruuksilla. Avaruuksien välinen jatkuva kuvaus indusoi ryhmien välille ryhmähomomorfismin ja näitä homomorfismeja voidaan käyttää avaruuden rakenteen tutkimiseen.


title: Algebrallinen topologia

text: Algebrallisen topologian avulla on löydetty monia hyödyllisiä tuloksia. Näitä ovat muun muassa:Eräs kuuluisimpia algebrallisen geometrian ongelmia on Poincarén hypoteesi, jonka Grigori Perelman on mahdollisesti onnistunut todistamaan. Homotopiateoriassa on useita avoimia ongelmia, joista kuuluisin pyytää kehittämään käyttökelpoisen tavan kuvata pallojen homotopiaryhmiä.


title: Varda

text: Varda Elentári on J. R. R. Tolkienin luoma kuvitteellinen hahmo.


title: Varda

text: Varda on vala, Manwën vaimo. Varda tarkoittaa ylevää tai jaloa, ja "Elentári" tarkoittaa Tähtikuningatarta. Hänet tunnetaan myös nimillä Elbereth, Gilthoniel, Kohtelias, Tähtien neito, Tähtien kuningatar ja Tintallë. Varda loi tähdet taivaalle. Kun Melkor aloitti epäsovun luomisen, Varda näki tämän mieleen, ja vihasi tätä. Melkor pelkäsi ja vihasi Vardaa eniten kaikista Valarista.


title: Varda

text: Vardan sanotaan olevan liian kaunis sanoilla kuvattavaksi. Hänen kasvonsa hohtavat Ilúvatarin valoa. Hän asuu Manwën kanssa Valinorissa. Varda loi tähdet Yavannan istuttaman Telperionin puun kasteesta.


title: Thutmosis

text: Thutmosis (usein myös "Thutmose", "Tutmosis" tai "Thotmes") on muinainen egyptiläinen nimi. Sitä ovat käyttäneet seuraavat faaraot:


title: Thutmosis

text: 18. dynastia


title: Yavanna

text: Yavanna Kementári on J. R. R. Tolkienin luoma fiktiivinen hahmo.


title: Yavanna

text: Yavanna on "vala", luettiin aratarin joukkoon. Hänen ensimmäinen nimensä tarkoittaa "Hedelmien antajaa" ja toinen nimi "Kementári" tarkoittaa "Maan kuningatarta". Häntä kutsutaan myös Palúrieniksi. Yavanna on Aulën vaimo ja on vastuussa maailman kasveista.


title: Yavanna

text: Kun Eru salli Aulën luomien kääpiöiden elää, Yavanna pelkäsi niiden kaatavan kaikki metsät Keski-maassa. Eru loi siksi entit suojelemaan puita.


title: Messu

text: Messu () tarkoittaa useissa kristillisissä kirkkokunnissa ehtoollisjumalanpalvelusta. Messulla voidaan myös tarkoittaa messua varten sävellettyä musiikkia vakiintuneine osineen.


title: Messu

text: Kirkollisena toimituksena messu vanhimpana aikana tarkoitti seurakunnan jumalanpalvelusta kokonaisuudessaan. Se jakaantui kahteen pääosaan: katekumeenien messu, jonka tärkeimpänä osana oli raamatunluku, saarna ja seurakunnan yhteinen rukous, sekä uskovain messu, jonka pääkohtana oli ehtoollisen vietto. Sittemmin jäi messun nimi jälkimmäisen nimitykseksi, kun edellinen joutui vain sen johdannoksi.


title: Messu

text: Katolisessa kirkossa muodostavat messun erityisemmässä mielessä rukoukset, jotka kuuluvat ehtoollisliturgiaan (lukea messu). Messu tapahtuu juhlallisesti soiton ja kuorolaulun yhteydessä (korkea messu) tai vähemmän juhlallisesti niinkin, että pappi kuulumattomasti lukee sen (hiljainen messu). Messua vietetään mahdollisuuksien mukaan joka päivä. Messu voi olla erityisen juhlallinen, mikäli sitä vietään avioliittoon vihkimisessä (morsiusmessu), erityisen juhlan kunniaksi tai hautauksen yhteydessä tai ylimalkaan kuolemantapauksen johdosta (sielunmessu). Katolinen kirkko säätelee tarkasti, koska messu on pätevä. Latinan kieli oli katolisen kirkon messun ainoa liturginen kieli vuosisatojen ajan, kunnes 1960-luvun alkupuolella Vatikaanin toinen kirkolliskokous salli myös kansankielen käytön osissa messua.


title: Messu

text: Ortodoksisen kirkon liturgia sisältää samat keskeiset osat kuin katolinen messu. Ortodoksisessa kirkossa katsotaan ehtoollisjumalanpalveluksen olevan yhteisöllinen jumalanpalvelus, joten pappi ei saa toimittaa liturgiaa yksin.


title: Messu

text: Protestanttisissa kirkoissa jumalanpalvelus seuraa pitkälti jakamattoman kirkon perintöä, eli se sisältää samat perusosat kuin katolinen messu ja ortodoksinen liturgia. Välillä sana "messu" tarkoitti sitä osaa liturgiasta, jonka pappi yksin tai vuorotellen seurakunnan kanssa esitti veisaten. Suomalaisesta kirkkokäsikirjasta sana "messu" poistettiin 1800-luvulla liian katolisena, mutta se palasi käyttöön vuoden 2001 kirkkokäsikirjassa, jossa evankelis-luterilainen kirkko on alkanut jälleen käyttää ehtoollisjumalanpalveluksista nimeä "messu". Samalla jumalanpalvelusten kaavaan otettiin takaisin siitä lähinnä 1800-luvulla pois pudotettuja osia, ja näin palattiin taas lähemmäksi läntisen kirkon keskiaikaista perintöä. Tavanomaisen messun ohella saatetaan Suomen evankelis-luterilaissa kirkossa toisinaan toimittaa myös erityismessuja, jotka eroavat normaalista messusta usein lähinnä musiikkinsa puolesta. Erityismessuista kuuluisin on Tuomasmessu.


title: Messu

text: Katolinen messu koostuu osista, jotka pysyvät samoina kirkkovuoden ajasta huolimatta ("Missa Ordinarium") ja jotka on nimetty niiden tekstien ensimmäisten sanojen mukaan sekä osista, jotka vaihtelevat päivittäin ("Missa Proprium") ja jotka on nimetty niiden tehtävän mukaan.


title: Messu

text:
Musiikillisen messun musiikillinen käsittely saa luonnollisen perustuksensa messuun kuuluvien laulujen laadusta ja
keskinäisestä suhteesta. Tavallisimmin ovat säveltäjät liittäneet ainoastaan messun pysyväiset "ordinarium missae" -laulut yhteiseksi sävellyssarjaksi, jättäen vaihtelevat eli "de tempore" -laulut satunnaisen seurakunnallisen käytännön varaan. Musiikkiterminä "messu" tarkoittaakin yleensä liturgian ordinariumteksteihin perustuvaa sävellystä, joka käsittää edellä mainitut osat: Kyrie, Gloria, Credo, Sanctus ja Agnus Dei.


title: Messu

text: Ensimmäiset tämänkaltaiset messusarjat sävellettiin 1400-luvulla (Dufay) käyttämällä samaa johtoaihetta kaikissa sarjan osissa. Sen jälkeen ovat messuja säveltäneet enimmät kaikkien aikojen suuret mestarit (esimerkiksi Palestrina, Bach, Beethoven). Tällaisia sävellyksiä esitetään usein ulkopuolella jumalanpalvelusta, konserttitilaisuuksissa ym. Erikoislajina ovat ns. hautaus- eli sielunmessut, "Requiem".


title: Messu

text: Jos messuun ei kuulu kaikkia vakio-osia, on kysymyksessä "missa brevis" eli lyhyt messu. Missa Brevis on esimerkiksi Palestrinan teoskatalogissa. Antonio Vivaldi on säveltänyt kolmekin "Gloria"-teosta, joitsa kaksi on säilynyt, molemat D-duurissa (RV 588 ja RV 589, n. 1715). Tällaiset messut ovat olleet suosittuja erityisesti protestanttisissa maissa. Pitkät osat, varsinkin "Credo" on usein jätetty pois. Taidemessujen ohella on läpi aikojen säilynyt myös yksinkertainen seurakunnallinen messu, jonka nykyiset sävelmät pääasiallisesti juontuvat keskiajan gregoriaanisesta laulusta.


title: Nienna

text: Nienna on Taru sormusten herrasta -saagassa Vala. Hän on Mandosin nuorempi ja Irmon vanhempi sisar. Hänen nimensä tarkoittaa "Hän joka itkee". Nienna on syrjäänvetäytyvä ja elää Amanin läntisimmässä kärjessä.


title: Nienna

text: Nienna on Eän omatunto. Hän itki Ezelloharin kukkulalla, kostuttaen sen kyyneleillään. Melkorin tuhottua Kaksi Puuta, hän itki niiden muistolle, puhdistaen Ungoliantin lian pois. Gandalf oli hänen oppilaansa.


title: Seti

text: Seti (usein myös "Sethos") on muinainen egyptiläinen nimi. Sitä ovat käyttäneet seuraavat faaraot:


title: Seti

text: 19. dynastia


title: Seti

text: Muita merkityksiä


title: Pratt

text: Pratt on muun muassa seuraavien henkilöiden sukunimi:Pratt & Whitney on yhdysvaltalais-kanadalainen lentokoneen moottorien valmistaja.


title: Christian Sinding

text: Christian August Sinding (11. tammikuuta 1856 – 3. joulukuuta 1941) oli norjalainen säveltäjä.


title: Christian Sinding

text: Sinding syntyi Kongsbergissä. Hän opiskeli musiikkia Oslossa ennen siirtymistään Saksaan. Siellä Sinding opiskeli konservatoriossa Leipzigissä Salomon Jadassohnin johdolla.


title: Christian Sinding

text: Vuonna 1920 Sinding siirtyi Yhdysvaltoihin opettamaan sävellystä. Hän kuoli Oslossa.